E SIMAN AKI LO ATENDE 


F dd CONFERENCIA DI AWA 
NA NACIONNAN UNI 
id 


Lo aumento di nivel di awa 
mundialmente y 
impacto di cambio climatologico 

A TARDA 3 LUNA PA MARISOL BIRA MINISTER 
DEBI NA DEBE DI BELASTING PA 10 ANA LARGO 


Dialuna mainta Otmar Oduber a reacciona riba varios ultimo 
desaroyo. Den su declaracionnan haci el’a ataka Marisol pa a entrega 
denuncia falso contra dje. 


Ademas el’a habri afo riba Marisol, cu na 2020 e no por a bira minister, 
pasobra pa 10 afia largo e no a paga su belasting. Belastingkantoor a 
cobre 300 mil y e mester a paga e belasting pa por a bira minister. | 7%; 
Segun Otmar esaki no ta integro. 


Kustwacht y KPA ta detecta 
un boto drentando awanan 
territorial di Aruba 


UN BIAHA MAS Peligroso: Valve di boter 
TA INVITA TUR di gas a los durante cu e 


SINDICATO tawata wordo transporta 
PA SINTA 
NA MESA 
PA ASINA 
YEGA NA UN 
SOLUCION 
HUSTO 


MINISTER ENDY CROES TA 
FELICITA ALUMNONAN DI EPB 


EN Y 
EA Diamars 21 Maart 2023 


Kustwacht y KPA ta detecta un boto drentando 
awanan territorial di Aruba 


Den cuadro di bon cooperacion 
y cu bon coordinacion KPA y 
Kustwacht a logra intercepta un 
boto cu tawata tin for di direccion 
di Venezuela cu intencion pa 
drenta Aruba. Pa a logra stop 
e boto personal di Wardacosta 
mester a los algun tiro di 
advertencia. Abordo di e boto 
tawata tin 5 hende homber di 
nacionalidad Venezolano. 

E capitan di e boto a ser entrega 
na e recherchenan di Unit 
Georganiseerde Criminaliteit. E 
caso ta den pleno desaroyo y e 
investigacion lo sigui su curso. 


Peligroso: Valve di boter di gas a los 
durante cu e tawata wordo transporta 


HATO - Diadomingo den 
careda di 8'or di anochi 
ocupante di un pick up 
Ford F150 a core baha for 
di su vehiculo. 

Den e baki lo tawata tin un 


boter di gas cu a cuminsa 
lek. 


Mesora a avisa polis y 
brandweer. 


Polis a yega y algun rato 
despues brandweer. A 
blokea e caminda unda e 
pick up tawata staciona 
esta na entrada pa subi 
tereno di e banco. 

Pues ambos banda polis a 
cera. 


Bomberonan a yega y 
a analisa e problema y 
berdad a constata cu e 
boter tawata of a lek basta 


gas caba te cu e tawata 
casi caba. 

Nan a constata cu e 
durante cu nan tawata 
transporta e boter den e 
baki e valve lo a dal un 
caminda y a los. 


Esaki a causa cu e gas a 
cuminsa sali y mas cu 
claro esnan den e auto a 
para y hala leu. 


Bomberonan den un rato 
a logra cera e valve unda 
cu e pick up por a sigui su 
caminda  trankilamente 
bek. 


Otro biaha nan mester 
pone hopi miho atencion, 
esta di strap e boter y 
sigure cu e no ta bay move 
dal un caminda evitando 
un desgracia. 

Minister di Turismo, sr. 
Dangui Oduber, a caba 
di ricibi e resultadonan 
di luna di februari 2023 
di Aruba su turismo. 
Aruba a experiencia un 
recuperacion di 105% 
den comparacion cu 
februari 2019. Segun 
e proyeccionan cu tin 
pa afia 2023, Aruba lo 
surpasa e nivelnan di afia 
2019 y e resultadonan di 
lunanan di januari 2023 y 
februari 2023 ta confirma 
esaki. 


Maneho di minsiter 
Oduber ta dirigi riba 
un maneho di turismo 
sostenibel, enfocando 
riba turistanan di calidad 
cu tin un entrada anual 
di riba $150.000, haci 
inversionan continuo den 
producto Aruba y percura 
pa diversifica Aruba su 
turismo. 


Den luna di februari 
2023 e resultadonan ta 
demostra un performance 
sublime di hotelnan. 
Prijsnan cu turistanan 
ta pagando pa hospeda 
na Aruba ta esun di mas 
halto den historia di nos 


Minister Dangui Oduber 


MANEHO DUNANDO RESULTADO! 
TURISTANAN DI CALIDAD YEGANDO ARUBA 


pais. AHATA a caba di 
publica su resultadonan 
di februari 2023 y esaki ta 
mustra cu e “average daily 
rate” pa anochi na Aruba 
ta $422.92. Pa comunidad 
por haya un idea kiko 
e prijsnan tawata den 
mesun luna di afianan 
anterior: 

Februari 2018: $344.80 
Februari 2019: $359.81 
Februari 2020: $367.29 
Februari 2021: $294.64 
Februari 2022: $356.69 
Februari 2023: $422.92 


No solamente e “average 
daily rate” sino tambe 
e REVPAR cu ta un 
indicador hopi importante 
pa midi calidad di 
turistanan ta na un nivel 
record den februari 2023. 
E REVPAR ta e prijs cu 
un turista ta dispuesto 
pa paga pa un camber pa 
anochi. E REVPAR den 
luna di februari 2023 ta 
na $353.45 y den mesun 
luna na februari 2019 
tawata $330.30. Nos como 
pais mester ta contento 
cu e hecho cu nos tin un 
di e REVPAR mas halto 
den Caribe. Na momento 
cu bo tin un REVPAR 
asina halto e ta bisto cu 


> UEA | si 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 
E TA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 


Banco: RBC 


NUMBER DI CUENTA: 7700000100152447. 


DI ANTEMANO, 
MASHA DANKI. 


SoLo DI PUEBLO 


turistanan di calidad ta 
yegando nos pais. 

Considerando e 
performance den luna 
di februari 2023 nos por 
conlcui cu no solamente 
turistanan di calidad 
ta biniendo Aruba sino 


hotelnan a registra 
prijsnan mas halto den 
nan historia cual ta 
confirma cu e maneho 
di minister Oduber ta 
dunando resultado. 

Minister Oduber 
kier a gradici tur nos 


FS: Tuig a CE rt 


i = PX de 


È Pinio piyi 0-7 


è 
- 


LISI [RI 


y i 


partnernan, ATA, AAA, 
APA, AHATA, ATSA y 
Aruba vacation rentals pa 
e resultadonan historico 
aki. Sin lubida nos asset 
di mas grandi cu ta nos 
hendenan. 

Prome Minister na sindicatonan pa cu introduccion di 


e ley di "Prestatie Management Systeem": 
UN BIAHA MAS TA INVITA TUR SINDICATO PA SINTA NA 
MESA PA ASINA YEGA NA UN SOLUCION HUSTO 


Dialuna mainta, durante 

conferencia di prensa 
di Gobierno, Prome 
Minister Evelyn Wever- 
Croes, a elabora riba 
e topico di "Pestatie 
Magament Systeem" cu 
a wordo introduci na 
Januari 2023.  Prome 
Minister a indica cu na 
comienso di gobernacion 
di Gabinete Wever-Croes 
I, su persona a constata 
cu no tin un sistema 
uniforme den gobierno 
pa evalua empleadonan 
publico. Esaki sigur a 
trece hopi preocupacion 
den cierto empleadonan 
publico, mirando cu cada 
departamento tabata haci 
nan mesun evaluacion 
y un tabata mas estricto 
cu otro. Tambe hopi 
hefe di “departamento, 
mirando cu esaki no 
tabata un ley, tabata 
tarda pa haci evaluacion, 
cu consecuencia cu ora e 
empleado despues di 5 afia 
bay pidi un promocion, 
nan no ta haye retroactivo 
pa cu e 5 afianan paso ta 
te 3 afia por bay. 


Debinaepreocupacionnan 
aki, Gobierno a cuminsa 
prome cu pandemia, 
traha riba un sistema di 
evaluacion, cu lo bay conta 
pa tur departamento di 
Gobierno pero door di 
e pandemia no a duna e 
topico aki hopi atencion. 
Na 2021, Gobierno a 


cuminsa traha mas 
intenso riba e proyecto 
aki y na 2022, a organisa 
varios reunion y training 
cu trahadonan, hefenan 
di departamento y 
sindicatonan. 


Prome Minister a splica cu 
na december 2022, prome 
cu introduccion di e ley, 
sindicatonan a pidi'e pa e 
para esaki. Aki ta unda el 
a splica nan cu esaki no ta 
posibel, pero cu e lo desea 
di sigui na mesa pa yega 
na un solucion. Tambe el 
a pidi e sindicatonan pa 
pone nan precupacionnan 
riba papel di cual e unico 
cu a haci esaki ta sindicato 
TOPA. 

Pa duna e otronan 
tempo pa haci esaki, 
Prome Minister a tuma 
e decision di temporisa 
e introduccion di e ley 
aki. Pues e ley ta na vigor 
pero no tin consecuencia 
negativo, y tur cos lo 
cuminsa oficial otro aña. 


Prome Minister a splica 
cu un di e puntonan cu 
sindicato TOPA a trece 
dilanti, ta pa bin cu un 
comision technico pa 
hunto por yega na un 
solucion. Gobierno a traha 
un decreto ministerial 
caba, na unda a invita tur 
sindicato pa apunta un 
representante pa asina 
por cuminsa cu e proceso 
aki mas pronto posibel. 


E otro 5 sindicatonan 
a informa Gobierno 
cu nan no lo papia, si 
Minister no revoca. Aki 
Prome Minister a splica 
cu ta importante pa nan 
compronde cu Aruba tin 
un estado di derecho, y ora 
tin un ley e mester wordo 
ehecuta. Pa un ley no 
wordo ehecuta ta cosnan 
grandi mester pasa y 
mester tin argumentonan 
cu ta substancia pakico 
e ley mester wordo poni 
un banda. Mirando cu 
no tin argumento di e 
5 sindicatonan, no por 
revoca e ley. 

Prome Minister a indica 
cu Gobierno, pa evita 


abuso di hefenan contra 
empleado, a apunta 
Bureau Integriteit Aruba 
(BIA) como e persona di 
confiansa. Pa esnan cu ta 
sinti cu nan no ta wordo 
trata hustamente, por 
acudi na BIA na unda nan 
keho/preocupacionann ta 
wordo trata. 


"Mi ta extende un 
invitacion un biaha mas, 
na tur sindicato cu ta 
representa empleadonan 
publico, pa bin sinta na 
mesa pa asina yega na 
un solucion husto pa 
empleadonan publico y 
pa henter e comunidad 
di Aruba. Gobierno 


y sindicatonan ta di 
acuerdo cu mester bin un 
sistema uniforme pa cu 
evaluacion di personal, 
ta algun punto tin nos 
dividi. Nos mester papia 
di nan y soluciona nan. 
Ami kier un sistema cu ta 
traha, na unda e empleado 
ta sintie comfortabel. 
Empleadonan merece di 
wordo evalua, pa asina 
por yega na un promocion. 
Mi ta kere nos por sinta 
na mesa y soluciona esaki 
cu e interes di e trahado 
na prome luga", Prome 
Minister Evelyn Wever- 
Croes a expresa. 


Diamars 21 Maart 2023 SUELO uso 
Prome Minister Evelyn Wever-Croes 


PREMIER WEVER-CROES TA REACCIONA RIBA E CARTA 
RICIBI DI SINDICATONAN, RELACIONA CU INTRODUCCION 
DI E LEY DI "PRESTATIE MANAGEMENT SYSTEEM" 

Gobierno di Arubo 
nitt 1 76 


Tol. (297) 5 


Minister - President 
| Minister van Algemene Zaken 


Ik doe een dringend beroep op u als vakbondsleiders om mee te doen aan deze gesprekken en uw 
bezorgheden dan te bespreken in een technische commissie. 


Aan: 
Vakbondsleiders 
Alhier 


Uw verzoek is derhalve niet voor inwilliging vatbaar. 
Email: sada.aruba@grnail.con 


Ik hoop u voldoende te hebben ingelicht. 
Uw Kenmerk: Ons Kenmerk: MAL 3243 

Met vriendelijk groet, 
Oranjestad, 20 maart 2023 A 


Betreft: uw brief van 19 maart 2023 


Geachte Vakbondsleiders, 
„Wever-Croes 


Minister-President 
Minister van Algemene Zaken 


De regering heeft kennisgenomen van uw schrijven van 19 maart 2023 waarin u te kennen geeft 
dat het standpunt van de vakbonden Sepa, Spa, Sada, Fta en Simar is dat het Landsbesluit 
prestatiebeoordeling (2022 no. 165) eerst ingetrokken moet worden en dat u dan vervolgens aan 
tafel zult schuiven. 


Het is een gegeven dat het Landsbesluit met ingang van 1 januari 2023 in werking Is getreden en 
kracht van wet heeft. Op de ministers, en in het bijzonder de minister, belast met de zorg voor het 
overheidspersoneel, rust de wettelijke plicht om toe te zien op de toepassing van de 
prestatiebeoordeling zoals beschreven in het Landsbesluit en met inachtneming van de daarvoor 
opgenomen procedure. Overigens de prestatiebeoordeling is ook nog een 
Landspakketverplichting. 


Aan de totstandkoming van het Landsbesluit is een lang en zorgvuldig voorbereidingsproces 
voorafgegaan met actieve sturing en voorlichting door DRH en actieve participatiemogelijkheden 
voor alle diensten. Ook de vakbonden waren daarbij betrokken. Over de inhoud hebben DRH en 
DWJZ diverse keren overleg gevoerd en ook de Raad van Advies had geen overwegende bezwaren 
tegen het ontwerp van het Landsbesluit. Het prestatiebeoordelingssysteem met de bijbehorende 
normen, de te volgen procedure en de rechten en plichten van de betrokkenen worden daarin 
duidelijk beschreven, met inbegrip van de mogelijkheid van bezwaar. Voorts dient te worden 
opgemerkt dat u uw stellingen niet nader onderbouwen. 


Geconcludeerd dient te worden dat het Landsbesluit op een zorgvuldige wijze tot stand is gekomen 
met inachtneming van de belangen van alle betrokkenen, waaronder het overheidspersoneel. Het 
getuigt niet van behoorlijk bestuur indien een Landsbesluit wordt ingetrokken binnen drie 
maanden van in werking treding, en zonder nadere schriftelijke en grondige onderbouwing. 
Bovendien, 2023 geldt als een overgangs- en implementatiejaar waarbij er geen negatieve 


rechtsgevolgen mogelijk voor de ambtenaren, en dit jaar precies bedoeld is om onzekerheden en 
gevoelens van onrust over prestatiebeoordeling weg te nemen en indien nodig de regelgeving 


alsnog aan te passen. n 


Middels dit schrijven verzoek ik u om uw standpunt te heroverwegen. Immers, aan tafel kan het 
e.e.a. worden besproken, en aan tafel kan rekening worden gehouden met uw standpunten. Y 


Yama 
A 585 9500 


19 di maart ultimo, Prome necesario. Basa riba e peticion 


Minister Evelyn Wever-Croes a 
ricibi un carta di sindicatonan 
relaciona cu e introduccion di 
e ley di "Prestatie Management 
Systeem". E carta a wordo entrega 
pa sindicatonan SEPA, SPA, 
SADA, FTA y SIMAR na unda nan 
ta expresa nan preocupacionnan 
pa cu e ley aki y ta pidi Prome 
Minister pa revoca. 


Prome Minister ta reacciona 
riba e carta aki, pidiendo e 
5 sindicatonan, pa pone nan 
puntonan di precupacion riba 
papel, mescos cu sindicato 
TOPA a haci, pa asina Gobierno 
por evalua y trata e puntonan 


di sindicato TOPA pa bin cu un 
comision tecnico, pa hunto por 
yega na un solucion, Gobierno a 
traha un decreto ministerial, na 
unda a invita tur sindicato pa 
apunta un representante pa asina 
por cuminsa cu e proceso aki mas 
pronto posibel. 


Prome Minister un biaha mas 
ta extende un invitacion na e 
sindicatonan aki pa bin sinta na 
mesa pa asina hunto por delibera 
den e comision tecnico aki riba 
e puntonan di preocupacion pa 
asina yega na un solucion husto 
pa e empleadonan publico y 
comunidad en general 


solodipueblo@gmail.com 


of manda nos un 
e-mail na 


ak Nu, 

Minister Ursell Arends: 
Centro di Control di Cacho a uni forsa cu 
Locks4paws pa asina brinda ayudo na dono di 
mascota di menos recurso 


Centro di Control di Cacho of 
CCC no ta un luga desconoci bou 
comunidad di Aruba. Desde 2020 
a transforma e famoso “killcage” 
den e awo Centro di Control di 
Cacho pa por trece un cambio pa 
nos animalnan. 


Den e ultimo afianan e team 
di CCC a haci hopi esfuerso pa 
bin cu un structura nobo pa 
asina atende cu e animalnan 
cu ta yega na porta di CCC den 
un forma mas humano y na e 
bienestar di e animalnan aki. Cu 
hopi esfuerso y sosten di parti di 
diferente fundacionnan local y 
internacional a logra pa establece 
un netwerk cu ta traha ariba un 
meta: purba na yuda cachonan, 
pushi y otro tipo di bestia pa nan 
por wordo adopta localmente of 
internacionalmente. 

Diabierna 17 di Maart 2023 
Minister Ursell Arends a anuncia 
un otro logro, caminda CCC a 
cuminsa colabora oficialmente 
cu e fundacion Mericano 
Locks4Paws cu e meta pa brinda 
ayudo di cuminda pa doñonan 
di mascota di menos recurso of 
cu ta den necesidad. E “Pet Food 
Pantry” aki ta un proyecto piloto 
cu lo cuminsa wordo coordina 
door di CCC. 


E colaboracion entre Lock4paws 
y CCC lo yuda primordialmente 
pa reinforsa e relacion entre doño 
y nan mascota door di provee 
cuminda. E meta ta pa evita cu 
un persona ta trece nan mascota 
CCC pa e simpel motibo cu nan 
no por cumpra cuminda pa nan 
(mas). 


CCC lo coordina e proceso pa 
asina yuda doño y mascota cu e 
parti basico, cual ta cuminda. Pa 
yega na remarca pa haya ayudo cu 
cuminda mester haci e peticion 
prome via CCC. Lo cuminsa na 
habri porta pa esaki ariba tur 
Diaranson entre 120r pa 4or di 
atardi. 


Pa mas informacion tocante CCC 
y con pa yega na remarca pa haya 
ayudo cu cuminda por comunica 
cu Centro di Control di Cacho via 
Facebook Messenger. 

Banco Central di Aruba 
a publica su ‘Economic 


Outlook’, conteniendo 
un actualisacion di aña 
2022 y a inclui tambe un 
calculacion pa 2023. 
Calculacion ta duna cu 
na aña 2022 e economia 
di Aruba a crece cu 15,5 
porciento den termino 
nominal te na AFL. 6,5 
miljard (USD 3,6 miljard) 
asina surpasando e nivel 
di 2019 cu 7,1 porciento. 
E crecemento aki tabata 
primordialmente causa 
pa e subida continuo den e 
cantidad di bishitantenan 
procedente di exterior. 
E resultado robusto 
den turismo a empuha 
un surplus fuerte riba 
e cuenta coriente di e 
balansa di pago (BdP). 
Esaki ampliamente a 
compensa pa e deficit 
riba e cuenta financiero 
y a resulta na un surplus 
di AFL. 227,2 miyon di e 
BdP. E nivel relativamente 
halto di inflacion (5,5 
porciento) a pusha e 
crecemento di Producto 
Domestico Bruto (PDB) 
abou na 9,6 porciento den 
termino real na 2022. 


Pa 2023 ta proyecta cu e 
PDB nominal ta expande 
cu 9,1 porciento te na 
AFL. 7,0 miljard (USD 
3,9miljard). E crecemento 
aki ta pa motibo cu ta 


Minister Dangui Oduber 


BANCO CENTRAL TAMBE TA CONFIRMA CUE E MANEHO DI MINISTER 
DANGUI ODUBER A DUNA RESULTADO. TURISMO TA PONE ARUBA 
EXPANDE CU 9,1 PORCIENTO TE NA AFL. 7,0 MILJARD NA 2023 


premira cu e economia 
Arubano ta sigui beneficia 
— aunke na un tasa 
disminui — di un nivel mas 
halto den e bishitantenan 
procedente di exterior y di 
e cantidad halto di placa 
cu turistanan ta gasta pa 
anochi. Di e manera aki, 
BdP ta premira 


di registra un cantidad 
grandi di entrada atribui 
na turismo. Ademas 
di e desaroyonan den 
e sector turistico, ta 
proyecta cu e aumento 
anticipa di entradanan 
den e sector priva y e 
eliminacion completo den 
e recorte di salario den 
e sector publico relata 
na COVID-19 lo empuha 
consumo. 

Sinembargo, ta anticipa 
cu e PDB den termino 
real di Aruba lo cay cu 
1,8 porciento (“baseline” 
scenario) principalmente 
door di presion 
inflacionario persistente 
y halto. Ta estima cu 
e caida den PDB den 
termino real lo fluctua 
entre 2,4 porciento den un 
scenario pesimista y 0,9 
porciento den un scenario 
optimista. Di e manera 
aki, e aumento nominal 
den exportacion relata 
na turismo, consumo, y 
inversion ta wordo pa un 
gran parti mitiga pa e 
nivel anticipa di inflacion 
na 2023 (6,0 porciento). 
Otro factornan cu ta 
premira cu lo contribui 
na e caida economico (den 
termino real) ta e bahada 
den gastonan salarial di 
Gobierno di Aruba den 
termino real , menos 
cobertura di gastonan di 
salubridad door di AZV, 
“red tape” domestico y 
incertidumbre relata na 
e implementacion ainda 
pendiente di e reforma 
fiscal den 2023 na 
Aruba. Pa loke ta trata e 
BdP, inversion nominal 
for di no-residentenan 
probablemente lo 

E publicacion completo ta disponibel riba CBA su website (www.cbaruba.org) 


BIYON FLORIN 


Ministerio di Turismo y Salud Publico 


2019 


BANCO CENTRAL DI ARUBA CONFIRMANDO E MANEHO 
DI MINISTER DANGUI TA DUNANDO RESULTADO POSITIVO. 


aumenta. Di otro banda, 
ta anticipa cu lo tin menos 
salida relata na inversion 


di residente den exterior. 
Poniendo tur cos den 
balansa, BdP ta estima di 


registra un surplus di Afl. 
239,4 miyon na 2023. 


SUI Due 
Minister Endy Croes: 


TA FELICITA SR. FERDINAND FLANDERS 
Y SR. GORDON TOUSSAINT CU A RICIBI 
RECONOCEMENTO BALUARTE DI E DEPORTE 


Durante torneo di softball di Aruba Juniors pa 60 plus 

Durante e fin di siman 
cu a pasa, Aruba Juniors 
a organisa un torneo di 
softball di 60 plus. Ekipo 


di softball di Aruba, 
Boneiro y Curacao a bataya 
den e torneo aki pa logra 
conkista e titulo maximo. 
Diasabra, Dia di Himno y 
Bandera, durante e torneo 
a reconoce dos baluarte 
den e mundo di softball. 
Minister di Deporte Endy 
Croes tabata presente 
durante e torneo y a duna 
un speech, reconociendo 
e tremendo labor di e 
personahenan aki. Den 
presencia di famia y 
ekiponan di softball di 
Aruba, Boneiro y Curacao, 
Minister Endy Croes hunto 
cu Presidente di Aruba 


Juniors Sr. Luis Tromp 
y directiva organisado a 
otorga homenahe na dos 
pelotero grandi di Aruba, 
Sr. Ferdinand Flanders 
y Sr. Gordon Toussaint. 
Banda di ta un pelotero, 
Sr. Gordon Toussaint 
tabata un DJ impactante 
den e mundo di softball 
den decada 70, 80 y 90. 
Tabata famoso pa su 
tocamentonan na veld y 
pa nara wega di softball. 
Minister Endy Croes 
ta felicita e directiva 
organisado pa organisa 
un tremendo torneo di 
softball, alabes ta felicita 
Sr. Ferdinand Flanders y 
Sr. Gordon Toussaint pa 
nan tremendo trabou. 


Lp» 


LO 


BRIYANDO FUERTE + TRECIENDO CLARIDAD Di Pueblo 

MINISTER ENDY CROES TA FELICITA 
ALUMNONAN DI EPB ORANJESTAD CU NAN 
EXECELENTE ALMUERSO Y SERVICIO 


A brinda studiantenan oportunidad pa practica 
tecnicanan di trabou den un restaurant 


Siman pasa, Minister 
Endy Croes tabata invita 
pa un “3 course lunch” 
prepara pa e alumnonan di 
EPB na Aloé Restaurant. 
E almuerso aki ta pa 
brinda e studiantenan 
oportunidad pa practica 
tur e tecnicanan cu nan a 
siña relaciona cu trabou 
den un restaurant. Bou 
guia di nan docentenan, 
e alumnonan mes a 
cushina, prepara y sirbi e 
cuminda. 


E menu tabata consisti di 
un aperitivo; Carpaccio 
with house salad, plato 
principal: Skirt steak 
with chimichurri, home 
— made fries & grilled 
asparagus, como dessert: 
brownie with caramel ice 
cream acompafia cu un 
koffie of te. Na final di e 
merdia ameno, Minister 
Endy Croes a haya un 
recorido den e cushina 
di Aloë Restaurant, unda 
e la felicita e alumnonan 


NS UN 
pa cushina un sabroso \ N | UZ 5A 
cuminda plato. Mester [f } SRG 
afiadi cu pan cua wordo °° i 
sirbi, a wordo traha pa e 
alumnonan mes. 


\ 


E mandatardio a expresa: 
cu e alumnonan ta hopi 
bon prepara, nos a keda 
inspira y motiva di loke a 
presencia. 


Finalmente, Minister 
Endy Croes ta manda 
palabranan di pabien 
na tur alumnonan, un 
tremendo cuminda y 
excelente servicio. Danki 
directiva di SEPB pa e 
invitacion y danki na 
director, Sr. Erwin Lopez 
y tur docente pa prepara 
e alumnonan asina bon 
pa asina nan por drenta 
den mercado laboral y/of 
continua cu nan estudio. 
Masha pabien. 

Prome Minister Evelyn Wever-Croes: 


PROME MINISTER TA PRESENTA RELATO 
ANUAL 2022 DI SU MINISTERIO PA DI 5 ANA 


Durante Conferencia di Prensa 
di Gobierno di Aruba dialuna 
mainta, Prome Minister Evelyn 
Wever-Croes a presenta e 
Jaarverslag 2022”, Relato 
Anual 2022 di su ministerio, 
Asunto General, Innovacion, 
Organisacion Gubernamental, 
Infrastructura y Planificacion 
Teritorial. Esaki ta e relato di e 
trabounan cu e ministerio cu ta 
resorta bou di Prome Minister, 
a eherce durante di aña 2022. 
Esaki ta e di 5 aña cu Prome 
Minister ta publica e relato anual 
di su ministerio desde 2018. 
Despues di e prome relato, el a 
publica su Relato Anual cada aña 
cu por wordo haya via un link 
na unda cu cada ciudadano por 
download y haya tur informacion 
di Ministerio di Prome Minister. 


Relato Anual 2022 ta cuminsa 
cu un introduccion di Prome 
Minister na unda e ta remarca cu 
aña 2022 tawata un aña di reto 
na unda cu na su comienso ainda 
Aruba tawata den e pandemia di 
Covid y e variante di Omicron 
cu a causa hopi contagio. 
Sinembargo, Aruba a cuminsa 


recupera y den Ministerio di 
Prome Minister a logra cumpli cu 
hopi trabou y esaki ta danki na 
cada empleado cu ta labora den 
departamentonan cu ta resorta 
bou di e ministerio aki. 


Despuesta sigui 4 capitulo Amplio 
di su ministerio: 1. Asuntonan 
General, 2. Innovacion, 3. 
Organisacion Gubernamental, 
4. Infrastructura y Planificacion 
Teritorial y ta cera cu un bista 
riba 2023. 

Prome Minister aindica cu erelato 
anual aki lo wordo presenta na 
Parlamento, na Gobernador, y na 
instancianan concerni. E relato 
anual ta wordo publica tambe 
riba e website ‘Prime Minister’s 
Office’ pmo.arubagov.org pa 
asina tur hende por tin acceso na 
dje. Tambe por wordo haya riba 
e Plataforma ISSUU na unda por 
download e y tambe por click e 
link riba pagina di Facebook di 
Gabinete Wever-Croes pa yega 
na e relato anual. Tambe, e lo bay 
Biblioteca Nacional y e lo wordo 
registra na BUVO. Esaki, pa asina 
e ta accesibel tur caminda pa 
pueblo por tuma nota di dje. 


“Mi ta gradici tur esnan cu a 
yuda mi den mi ministerio y 
e departamentonan cu a duna 
nan contribucion pa asina un 
biaha mas, pone por escrito pa 
referencia pa futuro, pa nos futuro 
generacionnan por sa con duro e 
ministerio di Asuntonan General, 
Innovacion, Organisacion 


Gubernamental, Infrastructura 
y Planificacion Teritorial a traha 
apesar di tur reto. Nos ministerio 
no solamente a paga candela pero 
incansabelmente a traha hunto cu 
empleadonan publico cu ta traha 
cu curason pa nos pueblo”, Prome 
Minister Evelyn Wever-Croes a 
expresa. 


Chauffeur burachi deteni dilanti Imelda Hof 
(Reparacion de detención de escobillas de 
conductor Imelda Hof) 


Caya Frans Figaroa - 
Diadomingo anochi den careda 
di 11'or polis a wordo informa 
cu un auto lo a pasa ariba e 
rotonde di Noord. 


Patruya di Noord mesora a bay 
tira bista y bayendo e sitio nan 
a topa cu e auto dilanti Imelda 
Hof, y ainda cu un pida mata 
grandi pega bou di dje. 


Agentenan mesora a constata 
cu e chofer ta burachi ya pidi pa 
un transportwagen y trafico. 


Na yegada di transportwagen e 
la wordo hiba warda di Shaba. 
Takelwagen a wordo pidi pa 
bay cu e auto. 


~ 
= 
= 

EN CONEXION CU DIA DI HIMNO Y BANDERA, 


MINISTER ENDY CROES A BISHITA PLAZA 


: Diasabra, en conexion 


cu Dia di Himno y 
Bandera, Minister Endy 
Croes a bishita Plaza 
Status Aparte, banda di 
e retonde di Santa Cruz, 
unda tin situa e statua di 
Libertador Betico Croes. 
Manera tur afia, tabatin 


un tremendo ambiente 
cu un cantidad di tent di 
cuminda y entretenimento 
di DJ Andy Willems. 
Minister Endy Croes a 
pasa un tempo ameno cu 
e ciudadanonan presente 
celebrando Dia di Himno 
y Bandera. 


STATUS APARTE 


Pag. 12 


SHL Oue 


Diamars 21 Maart 2023 


Premio Meneer Ovito Tromp 2023 a keda 
otorga na sra. Margarita Roza-Christiaans 


E afia aki pa di 5 biaha, Centro 
di Bario Noord a celebra nos dia 
nacional, Dia di Himno y Bandera, 
cu nos actividad Fiesta Arubiano 
cu cada biaha ta un exito rotundo. 
Riba e dia aki nos a entrega tambe 
Premio meneer Ovito Tromp. 


Na 2016 directiva di CBN a dicidi 
pa introduci un premio pa duna 
reconocimento na baluartenan di 
e districto di Noord cu pa varios 
afia na un manera of otro a of 
ainda ta aporta grandemente na 
nos dushi districto. No solamente 
nos ta reconoce e echo cu ta 
importante pa duna balor na nan 
trabou awo cu nan ta na bida, pero 
tambe nos ta di opinion cu un 
premio asina por forma incentiva 
pa e generacion nobo por haya e 
smaak pa tambe aporta na nan 
bario. Mas cu claro cu na momento 
cu a bay duna nomber na e premio 
en cuestion directiva den su 
totalidad unanimamente a dicidi 
di duna honor na nos presidente 
meneer Ovito Tromp d.f.m. Ta 
un echo cu meneer Ovito Tromp 
tabata un boluntario di curason 
cu a laga un trayectoria largo di 
logro, trabou- y esfuersonan cu 
te dia di awe e districto di Noord 
ta gosa di nan. Den corto: un 
ehempel pa sigui. 


E premio ta dirigi pa duna 
reconocimento na baluartenan di 
e districto di Noord cu den pasado 
of awo ta/a realisa prestacionnan 
particular pa y den comunidad. 
E trabounan realisa mester ta 
di nivel boluntario y por ta riba 
diferente tereno contal e meta 
ta dirigi ariba desaroyo general 
di e districto di Noord y su 
habitantenan. Na 2016 sr. Chua 
Faro a ricibi e Premio Meneer 
Ovito Tromp, na 2017 srs. Julian 
Eli Pers (awe d.f.m.) y Isnardo 
Faro, na 2018 sra. Rosalinda 
‘Tanta Lily” Luydens y na 2019 
sra. Guillermina ‘Mina’ Tromp. 
Personanan cu pa afianan largo a 
y te ainda ta aporta grandemente 
na nan dushi Districto di Noord. 


E afia aki Premio Meneer Ovito 
Tromp a keda otorga na sra. 
Margarita Roza-Christiaans. 
Minister President sra. Evelyn 
Wever-Croes a haci entrega 
di e premio na sra. Margarita. 
Siguientemente ta sigui un parti 
chikito di e bida di sra. Margarita 
Roza-Christiaans. 


Margarita Juanita Christiaans a 
nace dia 11 di juli 1948 na Aruba. 
E la nace y crece den e bario di 
Monserat. 


Margarita a lanta den un famia 
grandi di 11 ruman. Margarita a 
bay Kleuterschool, despues Sint 
Anna school y Huishoudschool na 
Noord y despues a sigui diferente 
curso. 

Margarita a traha na Maria 
Convent na Playa serca e 
Soeurnan. 


Margarita a casa dia 17-10- 
1967 cu Vincentius Anaastasius 
(Chenchen) Roza. Di e matrimonio 
aki a nace 3 yiu:Juliette, Ligia y 
Ivan. Margarita tin un nieta:Gilia 
Croes cu ta biba y studia na 
Hulanda. 


Margarita tabata forma parti 
di Koor St. Anna bou di guia di 
Zr.Magdalena (d.f.m). Tambe 
Margarita tabata forma parti di 
St. Dominicus Groep (Welpen). 
Despues e la bira Lider di 
Antiliaanse Meisjes Gilde y mas 
despues Lider di Arubaanse 
Padvindster Gilde. Trahando y 
aportando semper na formacion 
di nos mucha y hobennan. 


Como trabou e tabata alabes lider 
di creche di Aurora Thiel. 

Fuera di a dedica hopi tempo na 
su famia toch tabata resta tempo 
pa dedica su mes na e muchanan 
di Noord. 


Margarita tabata Kosteres na 
Misa St. Anna y tabata forma parti 
di e grupo di muchanan: Angel di 
Rosrio como leidster. 


Pa hopi aha e la duna les di 
Bautismo y Confirmashon. Tambe 
Margarita ta reza pa defuntonan y 
durante nobena na cas di famia. 


Margarita encanta poesia. Pesey 
mes Margarita e tabata gusta lesa 
voor pa e muchanan y mas cu 
claro ta scirbi Poesia y Cuentanan. 


Margarita a traha na Reclassring 
cerca Sra. de Freitas y tambe 
na oficina di P.G sr. Florencio 
Wernet( (d.f.m). 


Margarita ta un Señora cu 
hopi Fe, e ta balente y tin hopi 
perseverancia combina cu un 


karakter fuerte. Na mes momento 
e ta un persona humilde, cariñoso 
y semper cla pa duna un man. Un 
bunita descripcion cu e famia ta 
duna di dje. 


Margarita su hobby ta canta y 
balia. 

Asta e la yega di composita un 
cantica pa su nieta participa cu 
ne na e Festival di canto dedica na 
nos Himno y Bandera. 


Margarita ta un amante di futbal 
y fanatico fiel y del alma di Dep. 
Nacional. Antes ora tabatin wega 
pa campeon semper e ta hisa su 


bandera cora, blanco y berde. E ta 
apoya Jong Aruba tambe pa tene 
esnan den bario contento.Su casa 
ta un ex-hungador di Jong Aruba. 


Awor cu edad di Margarita a 
subi, e ta menos activo pero pa 
añas e la aporta grandemente 
na nos mucha y hobennan di 
Noord. Pesey mes e la keda otorga 
Premio Meneer Ovito Tromp 
2023. Nos ta termina felicitando 
y gradiciendo un biaha mas sra. 
Margarita Roza-Christiaans pa 
su trabounan boluntario. Un 
berdadero bolunatario di curason. 

Minister Endy Croes: 


RENOBACION DI BIBLIOTECA NACIONAL ARUBA TA 
UN INVERSION DI 1 MIYON FLORIN 


Den 3 pa 4 luna e trabou ta completamente cla 


Siman pasa, Minister 
Endy Croes a bishita 
Biblioteca Nacional Aruba 
pa wak con e renobacion 
ta andando. E dignatario 
a expresa cu desde e 
la tuma e cartera di 
ensefiansa y deporte e la 
ricibi diferente peticion di 
Biblioteca Nacional Aruba. 
Pa hopi afia biblioteca no 
a haya atencion, mesora 
a dobla manga di camisa 
y a cuminsa cana e 
procesonan. Manera ta 
conoci, a instala airconan 


grandi di 60 ton caba, cu 
ta un inversion di 400 mil 
florin. Ta den proceso 
pa instala dos (2) unit cu 
ta un otro inversion di 
135 mil florin. Final di 
februari 2023, a cuminsa 
cu renobacion di tur e 
bentana- y portanan y 
ranca tur e kozijnnan cu 
a putri, pa pone kozijn di 
aluminium. Esey tabata 
un otro inversion di 400 
mil florin. Finalmente, 
tambe a inverti otro 100 
mil florin den renobacion 


di un parti di e dak cu 
tabata lek hopi. Pues den 
total a inverti alrededor 
di 1 miyon florin pa e 
renobacion di Biblioteca 
Nacional Aruba. Ta calcula 
cu dentro di 3 pa 4 luna ta 
keda completamente cla 
cu e trabou. 


Sra. Astrid Britten 
a expresa cu nan ta 
contento cu Minister Endy 
Croes a mira e necesidad 
pa renoba Biblioteca 
Nacional Aruba. E 
trabounan di renobacion a 
cuminsa dia 21 di februari 
di e afia aki. Biblioteca 
pronto lo ta un luga mas 
agradabel, no solamente 
pa nos usuarionan, pero 
tambe pa e personal. 


Concluyendo, Minister 
Endy Croes a enfatisa cu 
e renobacion di Biblioteca 
Nacional Aruba ta 
garantisa cu tin biblioteca 
den un bon condicion, 
modernisa y cu ta cumpli 
cu tur e standardnan di 
awo pa e proximo 10 pa 
15 aña. Mandatario di 
Ensefiansa ta contento 
cu e renobacion y cu e 
empleadonan lo haya un 
miho luga pa traha. E 
airconan y dak ta wordo 
drecha. E benta - y 
portanan ta wordo cambia 
na bienestar di comunidad 
di Aruba como tambe di e 
empleadonan. 

Durante Conferencia di 
Gobierno, Prome Minister 
Evelyn Wever - Croes a 
informa cu e siman aki lo 
atende e conferencia “Un 
2023 Water Conference” 
cu lo tuma luga na New 
York. Un tema relevante 
cual Prome Minister lo ta 
atende conhuntamente cu 
Minister Ursell Arends di 
22 pa 24 di maart, pa trata 
entre otro desaroyonan di 
awa mundialmente y nan 
efecto riba Aruba. 


Niveldiawamundialmente 
ta aumentando cual 
ta pone reto grandi pa 
islanan rond mundo y 
Aruba no ta excepcion. 
Prome Minister Wever 
- Croes, durante di 
conferencia di gobierno a 
splica cu ta trahando riba 
un mapa climatologico 
di Aruba caminda cu ta 
indica si nivel di awa subi, 
cua ta e partinan na Aruba 
cu ta cuminsa bay bou 
awa. Esaki ta un problema 
cu ta exigi compromiso 
di henter mundo pa 
soluciona. 


Prome Minister Wever 
- Croes a splica cu tur 
e islanan cu ta parti di 
Reino Hulandes ta riba 
nivel di awa, pero si nivel 
di awa keda subi, e lo 
causa problemanan cu 
consecuencianan severo. 
Mescos cu awa ta duna 
bida, awa ta kita bida 
tambe. Pesey e ta hopi 
importante pa tuma 
accion y pa mundo henter 
tuma accion y mustra e 
compromiso. Basa ariba 
esaki, Reino Hulandes ta 
organisa e conferencia di 
awa na Nacionnan Uni e 
siman aki. 


Gobierno di Aruba a 
ricibi e invitacion di 


Premier Evelyn Wever - Croes: 


E SIMAN AKI LO ATENDE CONFERENCIA DI 
AWA NA NACIONNAN UNI 


Lo aumento di nivel di awa mundialmente y 
impacto di cambio climatologico 


Gobierno di Hulanda pa 
participa na e nivel di 
mas halto cu ta posibel. 
Consecuentemente 
mirando cu ta Rey Willem 
Alexander ta guia e 
conferencia aki, a acepta 
e ¡invitacion y Prome 
Minister conhuntamente 
cu Minister Ursell Arends, 
lo atende e conferencia. 
Minister Arends tin e 
cartera di Naturalesa 
bou su encargo y Prome 
Minister tin aspectonan 
infrastructural y 
adaptacion cu mestertuma 
luga pa motibo di cambio 
di clima den su ministerio. 
Apart di esey, Prome 
Minister Wever - Croes 
tin e rol pa reemplasa Rey 
Willem Alexander cu ta e 
presidente di e conferencia 
ora cue no por ta presente, 
durante e 3 dianan aki 
y guia e reunionnan den 
su nomber. Ademas, 
tanto Minister Arends y 
Prome Minister Wever 
- Croes, lo ta orador na 
diferente ocasion durante 
e conferencia. 

Prome Minister lo tin 
un enfoke special riba e 
posicion di hende muhe, 
pasobra mundialmente 
ta comproba cu hende 
muhe ta esunnan cu ta 
mas afecta pa cambio 
climatologico. Esaki ta 
algo cu kisas no ta ripara 
mucho di dje na Aruba, y 
pa motibo cu no kier pa 
esaki manifesta su mes 
tampoco, e ta importante 
pa tuma accion awo. 


Prome Minister a indica 
cu na final, Minister 
Arends den nomber di 
Aruba, lo duna cierto 
compromiso cu Aruba lo 
percura pe, entre otro pa 
tin awa limpi y pagabel pa 
tur hende. Lo compromete 
pa traha riba plannan 


di adaptacion pa cambio 
climatologico, y tambe 
con ta bay reconfirma 
compromisonan pa por 
logra desaroyo sostenibel 
den cuadro di e Metanan 
di Desaroyo Sostenibel / 
Sustainable Development 


Goals (SDGs) cu a 
propone. 
Finalmente, Premier 


Wever - Croes a accentua 
cu e ta importante pa den 
un escena manera esun 
di Nacionnan Uni, bati 
alarma pa tur pais realisa 
cu esaki ta e momento pa 
tuma accion, sino paisnan 
chikito manera Aruba ta 
haya e cuenta pa paga. 
Ta mirando esaki caba a 
traves di dafio na medio 
ambiente cu ta causa 
cambio climatologico y 
sushi cu ta laba bin costa 
procedente di otro pais. 


Li 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 
E TA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 
Banco: RBC 


NUMBER DI CUENTA: 77000001 0015244 


DI ANTEMANO, 
MASHA DANKI. 


SoLo DI PUEBLO 

Manifestacion Cultural na honor di Dia di Himno y 
Bandera a conta cu entrada di Bandera carga pa 


nos baluarte di historia sr Dufi Kock 
Ela wordo compaña pa 25 hoben di Gihae Gymnastics 


Riba Plaza Betico bon 


bishita, Pueblo por a 
disfruta di un bunita 
Manifestacion Cultural 


dedica na nos Dia di 


Himno y Bandera. E parti 
oficial di e Manifestacion 
Cultural a cuminsa cu 
entrada di nos Bandera 
den man di nos baluarte 


di historia sr. Adolf 'Dufi' 
Kock, kende a wordo 
compafia pa 25 hoben 
di Gihae Gymnastics cu 
recientemente a cosecha 
exito den exterior 
representando Aruba. 


pdo f 'Dufi' 
oc 


Sr. Adolf 'Dufi' Kock ta un 
historiado importante di 
nos Pais. Por menciona 
cu Dufi ta un di e tres 
personanan den Reino 
Hulandes cu a ricibi 
e reconocemento real 
‘Zilveren Anjer' di 
‘Het Prins Bernhard 
Cultuurfonds’ fo'i man di 
Su Alteza Real Princesa 
Beatrix. Dufi a ricibi e 
reconocemento aki pa 
su aporte importante 
na cultura di Aruba. Pa 
varios aña caba Dufi 


como escritor y historiado 
ta dedica na investiga y 
documenta historia di nos 
Pais, specialmente e rol di 
Aruba den esegunda guera 
mundial. Dufi ta comparti 
e informacion valioso 
aki den su publicacion 
nan y tambe ta yuda hopi 
hoben na momento cu nan 
mester mas informacion 
pa haci nan charla na scol. 
Pa aprecio pa tur locual 
Dufi ta haci pa conserva 
Aruba su historia, a pidi 
Dufi pa carga nos Bandera 
di Aruba pa haci inicio na 
e Manifestacion Cultural 
na honor di Aruba su 
Himno y Bandera. 


i h.a e 
ymnastics 
E hobennan di Gihae 
Gymnastics recientemente 
a representa Aruba 


exitosamente durante 
e competencianan di 
Magical Classic Meet y e 
Presidential Classic Meet 
na Merca, na unda nan a 
logra gana varios medaya 
danki na nan dedicacion 
y diciplina grandi. Pa 
aprecio pa nan bunita 
representacion di Aruba, 
a pidi Gihae Gymnastics 
pa compafia sr Dufi Kock 
pa entrega e Bandera di 
Aruba riba escenario. 


Gradicimento 
Minister Maduro di 
Cultura ta gradici sr Dufi 
Koek y e hobennan di 
Gihae Gymnastics pa nan 
bunita trabou di haci e 
entrada di e Bandera di 
Aruba uno special na e 
Manifestacion Cultural 
dedica na nos Dia di 
Himno y Bandera. 

Workshop organisa door di Departamento di 


Asuntonan Economico/IDEA 


tabata hopi informativo y interesante 


“Business License” 

-Explaining the new guidelines 
and procedure of getting a License 
for your Business in Aruba- 


ORANJESTAD - Departamento 
di Asuntonan Economico, 
Comercio y Industria mediante 
su unit di Iniciativa pa Desaroyo 
pa Empresa Arubano (IDEA) 
y cu colaboracion di su unit 
Establecimento di Negoshi a 
organisa un workshop: “Business 
License” riba 16 maart 2023. 


E oradora, Sra. Mary Baarh, 
hefe di e unit di Establecimento 
di Negoshi (Vestigings van 
Bedrijven) na Departamento 
di Asuntonan Economico, a 
presenta lo siguiente: 


. Definicion di negoshi 

. Den ki forma legal por 
opera un negoshi 

. Kico tur ta prohibi 


bou di Articulo 2 di e Ley di 
Establecimento di Negoshi si no 
tin e permiso necesario 

. Ken tur mester di un 
permiso pa negoshi 

. Pa cua compania y 
institucion e ley aki no ta aplicabel 
. Banda di e ley, kico e Guia 
di Maneho nobo ta encera 

. Tres categoria cu ta cai 
bou persona natural 

E Ken tur por cay bou di 
persona categoria LOCAL 

o Ki ora por nenga un 
permiso 

e Gastonan di un permiso 
pa negoshi 

. Ki tur mester considera 
ora di scoge un nomber comercial 
. E servicio cu seccion di 
Establecimento di Negoshi ta 
ofrece 

. Demostracion di nos 
website www.deaci.aw pa haci 
peticion pa permiso den forma 
digital 

. Con pa monetaria e 
proceso di bo peticion online via 
Join Information Portal 

° Ki tur mester tene na 
cuenta cune prome cu cuminsa 
un negoshi 


Durante y despues di e 
presentacion e oradora a contesta 
tur e preguntanan cu bin di 
parti di e participantenan. E 
contestanan ricibi tabata 
satisfactorio y comprendibel. 


E workshop aki a tuma luga na 
Departamento di Asuntonan 
Economico y a haya un 
participacion di en total 34 
persona. IDEA ta sumamente 
contento cu e contenido di e 
workshop y tambe di e bon 
comentarionan ricibi di su 
participantenan na final di e 
workshop. E contenido tawata 
sigur hopi informativo y 
interesante. 


IDEA su eventonan ta dedica 
na SMEs (Small & Medium 
Enterprises) y tur cu ta desea 
di cuminsa un negoshi y cu kier 
educa nan mes riba diferente 
topico comercial. 


Un danki na tur e participantenan 
y un danki special na e 
presentadora di Departamento 
di Asuntonan Economico cu a 
comparti su experticio cu tur 
esnan cu tawata presente durante 
e workshop. 


Mirando e interes grandi den 
e topico aki, nos lo bai ripiti e 
workshop aki un biaha mas den e 
ana aki. 


Sigui nos riba Facebook 
page @ldea-Aruba pa haya 
mas infomacion tocante nos 
workshopnan y otro actividadnan 
venidero. 

Chauffeur di un Nissan Micra biniendo cu velocidad 
a hera rotonde Tanki Flip y a drenta mondi 


Diadomingo madruga du- 
rante patruya na rotonde 
Tanki Flip a bin topa cu un 
accidente unda cu e chouf- 
feur di un Nissan Micra 
biniendo zuid cu velocidad 
halto no a ripara e rotonde 
Tanki Flip y na ultimo mo- 
mento a purba bira sin a 


A Lee i 
logra baha e velocidad na 
tempo y ora di bira bek e 
no a logra ya drenta mon- 
di. 

Afortunadamente ningun 
hende a resultado herida. 


Takelwagen mester a bini 
pa asina logra saca e auto. 


Polis a sera caminda pariba y pabao 


Diadomingo madruga 
polis a nota situacion 
peligrosa dilanti un club 
nocturno na Palm Beach 


di club nocturno na Palm Beach 


ya staciona patruya riba 
ambos banda di camin- 
da di tal forma cu nan 
no por a drift ni draai 


dilanti e club nocturno 
y tambe pa evita mas 
aglomeracion 

SABIDURIA DEN NOS ALEGRIA 


Un “bearhug” pa tur nos 
lectornan awe, satisfecho y 
gradicido cu un otro buni- 
ta Dia regala na nos. Nos 
tin varios tema pa cubri 
ketobay y nos ta relata awe 
esun di 30 anja di existen- 
cia di Radio Hit 94.1 FM 
situa den Caya Petronia, 
den Oranjestad. Despues 
nos ta spera di por bin cu 
algo di curason encuanto 
otro topiconan manera 
Dia di Hende Muhe y nos 
Dia Nacional na CBPP. Y 
si, claro algo mas di nos 
Poetanan Patria tambe. 
Mi ke sa nos falta algo di 
Poetry Night tambe ainda. 
Y tambe algo bunita di Ra- 
dio Galactica 99.9 FM en- 
cuanto nan bunita top 100 
di canticanan na nos dushi 
Papiamento. Ya, ta un bes 
pa siman nos ta inspira 
riba nos relato y cu bunita 
cooperacion di coleganan 
den media ta wordo pu- 
blica na maneranan pro- 
feshonal cu curason. Spe- 
rando cu nan tur a goza 


Skirbi pa Ruthy”Lady Ruth” Vrieswijk-Bergen 


We Blow the Competition f 


tambe di nos Dia Nacional 
y relax un crenchi tambe. 
Nos ta sigui nos curason 
awe, y ta dedica e siguien- 
te poema na colega den 
media y den prensa Sr. 
Johnny Habibe y su din- 
amico team di Hit 94 FM 
y di Hit 94 su ruman Mega 
88 FM. 


HIT’94.1 FM CU 30 ANJA 
Bon programacion henter 
dia 

Bon curason di gerente 
yen di sabiduria 

Bon musica 

Bon noticiero 

Manera bendicion di awa- 
sero 

Un Radio FM potente 

Un Radio FM excelente 
Ta un motor profeshonal y 
dynamico tin su tras 

Un gentil cabayero locutor 
guapo cu ta e baas 
Manera Johnny Habibe no 
tin su igual 

E ta locuta na un manera 
unico y super special 

No tin un stem cu por 


iguala e stem di Johnny 

E stem aki conosi y scucha 
desde anjanan setenta 

Na otro radio emisoranan, 
prome cu ela cuminsa cu 
esun di dje mes 

Un stem unico, cla, raspa y 
caluroso 

Pa scuchele ta un alegria y 
un goso 

E stem aki no ta na benta 

Pabien na Johnny Habibe 
y su team dinamico 

Pa tur trabao den radio 
eherce na maneranan fan- 
tastico 

Julisa Anthony cu tey 
ya pa mas di 20 anja cu 
Hit'94 

Ela cuminsa cu locucion y 
programa pa un rato 

Y despues a cuminsa asisti 
tambe den trabaonan ad- 
ministrativo 

Lady Ruth conose tambe 
lieve Avis Winklaar cu su 
dushi musica y su bunita 
bos 

Dos di e hendenan muhe 
bunita na Hit 94, bendi- 
cion di Dios 

Su team cu tambe cu nan 
bon trabao , semper cu cu- 
rason 

Aruba a, ta y lo sigui gosa 
di nan bon programacion 

Nan bon y dushi musica, 
nan noticiero hopi scucha 

Comerciantenan cu nan 
confiansa den Hit 94 de- 
posita 

Pabien “The Anchor Man 
Johnny Habibe” cu boso 
30 anja di Hit 94 FM 

Cu despues a hanja un ru- 
man den Mega 88 

Danki pa brinda Aruba, 
calidad y excelencia den 
Radio Difusion 

Sigui cu e bon trabaonan 
yen di pasion y dedicacion 
Awe ta Johnny Habibe ta 
canta su mesun dushi can- 
cion !!! 

Su cancion di honor y 
gradicimento na su bon 
Dios 

Cu un danki grandi pa su 
donnan y talentonan y pa 
tur otro cos ! 


Autor : Ruthy”Lady Ruth” 
Vrieswijk-Bergen 


Nos no tin pura, nos nos ta 
ansha pa skirbi, nos sa cu 
lectornan tambe tin hopi 
pasenshi y den e dianan 
aki sigur nos corantnan 
local lo dorna nan pagi- 
nanan cu bunita potret- 


nan di nos Dia Nacional. 


Nos ta contento cu nan ta 
dedica tempo y atencion 
tambe na nos relato se- 
manal di curason. Danki 
pa lesa nos relato di awe 
cu amor y atencion di cu- 
rason. Nos deseo pa un 
bon y felis siman colma di 
salud, alegria y sabiduria. 
“Stay safe y Love you too !” 

“Discurso di Minister Maduro di Cultura na ocasion di e 
Manifestacion Cultural na honor di Dia di Himno y Bandera” 


Un cordial bon nochi na tur pre- 
sente, cu e protocol sirbi mi ta 
continua. Ta un honor pa mi como 
Minister di Finansa y Cultura di- 
rigi algun palabra riba e anochi 
cultural aki. Cu un curason con- 
tento nos ta para aki dilanti ad- 
mirando un Plaza completamente 
yen, pa asina hunto cu nos pueblo 
y bishitantenan di exterior, disfru- 
ta di nos Manifestacion Cultural. 
Masha danki pa honra nos cu boso 
presencia. 


Mayan nos ta celebra cu 47 afia 
pasa Aruba su Bandera a bay lai- 
ra pa prome bez bou di tononan 
di nos Himno ‘Aruba Dushi Tera”. 
Un wals di Juan Chabaya (Padu) 
Lampe, Hubert (Lio) Booi cu com- 
posicion di Rufo Wever, tur den 
feliz memoria. 


E fecha di 18 di maart, nos Dia 
Nacional, ta un dia importante 
den historia di nos Pais. Nos por 
celebra nos Dia Nacional danki 
na e lucha di nos antepasadonan. 
Gilberto Francois (Betico) Croes 
a scohe e fecha aki ya cuna afia 
1948, Shon A. Eman a entrega e 
mocion na su Mahestad Reina 
Juliana, pa autodeterminacion di 
e pueblo Arubano. E lucha pa un 
pais soberano a ser continua pa 
nos Libertador Betico Croes den 
añanan 70 y asina a logra cu dia 
1 di Januari 1986 Aruba a bira un 
Pais autonomo den Reino Hulan- 
des. 


Ta danki na e anhelo di e pueblo 
Arubano y e vision di nos Liberta- 
dor pa Aruba por ta autonomo, 
awe Aruba tin su propio Himno y 
Bandera. Importante den e lucha 
aki tabata e union di nos pueblo y 
Betico a realisa cu pa uni un pueb- 
lo, mester tin su simbolonan di 
identidad. Ta den union Aruba por 
a surpasa tur reto y logra e deseo 
di su pueblo pa ta un Pais autono- 
mo den Reino Hulandes. 


Historia di Aruba a demostra cu 
“Union ta e forsa di nos baranca 
tan stima’. Aruba a demostra esa- 
ki tambe, na momento cu Lago a 
cera y a afecta Aruba su economia 
profundamente. Nos hendenan cu 
mente creativo a uni y a crea un 
otro ingreso di economia pa nos 


Pais Aruba, cu ta nos turismo. Tres 
aña pasa e pandemia di COVID-19 
a impacta nos economia fuerte- 
mente. Ela crea hopi inseguridad 
den nos Pais. Pero nos hendenan a 
sa di bolbe uni pa demostra e forsa 
di resilencia y fe cu ta caracterisa 
nos como Arubiano. Danki na e 
union aki nos Pais Aruba ta recu- 
perando grandemente. Di e mane- 
ra aki ta demostra cu ora nos uni 
como pueblo, nos ta logra cosnan 
grandi pa nos Pais. 


Riba e Dia di Himno y Bandera, 
laga nos reflexiona y rindi honor 
y respet na tur cu a lucha y traha 
duro pa nos ta e Pais cu nos ta 
awor. Laga nos hisa nos bandera 
cu orguyo, canta nos Himno cu 
honor y biba e nificacion di e le- 
tranan. 

Pa nos por biba nos cultura, den e 
luna nacional nos a organisa vari- 
os evento cultural. Nos a inicia cu 
tres Festival exitoso di ‘Un canto 
pa Aruba su Himno y Bandera”, 
den categoria infantil, hubenil y 
adulto durante cual nos a gosa di 
bunita letranan, inspira pa e amor 
pa nos Patria. Un danki na tur 
participante y un danki tambe na 
Comision Promove Cultura y Fun- 
dacion di Festival Folkorico. 


Como Minister di Cultura e dian- 
an aki nos a bishita varios scol y a 
experiencia con nos muchanan ta 
preparando pa nos Dia di Himno 
y Bandera. Nos a disfruta masha 
tanto di e bishitanan aki, durante 
cual nos a combersa, canta y tam- 
be a disfruta di e presentacionnan 
di baile y canto di e muchanan. 


A organisa un competencia di pin- 
tura pa muchanan di scol prepara- 
torio y basico, den cual e muchan- 
an mester pinta nan inspiracion di 
e seis distritonan di Aruba. 


E aña aki a organisa un otro ‘Kibra 
Coco’ den forma digital. Esaki ta 
un competencia pa scol preparato- 
rio y basico, den cual e muchanan 
por a contesta varios pregunta to- 
cante nos Himno y Bandera. Un 
danki na e Comision di Maestro- 
nan y Setar pa haci e competencia 
educativo aki posibel. 


Alabes nos tabata presente na e 


Marcha Cultural di scolnan na 
San Nicolas y nos por a gosa di 
wak nos chikitinan baila y disfruta 
di locual ta nos cultura. 

Nos a presencia un tremendo com- 
petencia literario “Poeta di Patria”, 
cu e aña aki a redobla su cantidad 
di participante. Un cantidad di 30 
artista, un combinacion di hoben, 
adulto y adulto mayor cu a recita 
nan bunita poemanan. Masha 
danki na tur participante pa nan 
tremendo expresion di amor pa 
nos Pais Aruba. Danki na Comis- 
ion Celebracion Dianan Nacional 
y Departamento di Cultura Aruba 
pa organisa e bunita evento aki. 


Nos ta gradici tur e instancia, ne- 
goshi y organisacion cu a celebra 
nos Dia di Himno y Bandera hunto 
cu nan personal y clientenan. Un 
palabra tambe di agradecimento 
nan tur e scolnan cu ta haciendo 
e bunita obra pa inculca e amor pa 
nos patria y cultura den e mente y 
curason di nos muchanan. 


Laga nos sigui biba den union, den 
paz y harmonia brindando respet 
na otro. Ban demostra amor pa nos 
patria, respet pa nos simbolonan 
di identidad, cuida y honra nos 
Pais. Ban crea hunto e union cu ta 
e forsa di nos baranca tan stima. 


E invitacion ta pa nos bin hunto un 
biaha mas mayan gor di mainta 
na Plaza Betico pa den union nos 
rindi honor y respet na nos Him- 
no y Bandera, compaña pa canto, 
baile y desfile di gruponan uni- 
forma. 


Na nos invitadonan di exterior, 
masha danki pa celebra hunto cu 
nos. Boso ta cordialmente invita 
pa bishita e diferente actividadnan 
cultural cu lo tin rond di nos isla 
pa sinti e calor di nos hendenan y 
biba nos cultura. 


Por ultimo, mi kier comparti cu 
boso un poema cu ta un inspira- 
cion propio cu a brota for di mi cu- 
rason. 


Aruba, nos baranca tan stima 
Solo ta briya bo 

Luna ta ilumina bo 

Lama ta rondona bo 

Y biento ta caricia bo 


Aruba, esta un dushi tera bo ta 
Un baranca fuerte y resiliente 
Un luga Bendiciona 


Dichoso nos ta, tur cu ta habita bo 
Bo ta un isla di encanto 
Cu ta namora tur cu ta bishita bo 


Aruba, cuna venera 
Dushi tera yena cu flor di libertad 
Aruba, nos baranca tan stima 


Masha danki na Comision Cel- 
ebracion Dianan Nacional, De- 
partamento di Cultura y na tur 
instancia y persona cu a yuda pa 
haci e Manifestacion Cultural aki 
posibel. 


Ban biba nos Cultura y crea e 
Union cu ta e forsa di nos baranca 
tan stima. Feliz Dia di Himno y 
Bandera! 


Pagina 20 


SEA Due 


Diamars 21 Maart 202 


E biaha aki a haya homber drumi panort di rotonde 
Mahuma (Fue a un jornalero en el panort de la rotonda 
de Mahuma) 


Diasabra madruga a dren- 
ta informe di cu lo tin un 


a a 
È 7 
+= NOE 


homber benta abao y un 


otro banda di dje banda di 


vm hd 


rotonde Mahuma, mesora 
a dirigi un patruya na e si- 


tio. Na yegada di e patruya 
a bin topa cu un homber 
drumi abao. 


Polis a lant'e ya papia cun'e 


a bin resulta cu e tabata 
cansa ya drumi pega soño. 
Pa su mesun seguridad y 
di otronan polis a dicidi pa 
hib'e su cas. 


Hulanda y Aruba ta organisa conferencia 
tocante clima na Aruba 


Islanan chikito, manera 
den Hulanda Caribense, ta 
particularmente vulnera- 
bel pa cambio di clima y 
ya caba nan ta experencia 
e efectonan negativo. Hu- 
landa y Aruba kier pro- 
move e cooperacion den 
accion climatico entre 
islanan chikito mundial- 
mente. For di 10 te cu 12 
di mei nan ta organisa e 
prome Caribbean Climate 
& Energy Conference 
(CCEC) na Aruba. 


Hulanda y Aruba kier haci 
di e islanan den Caribe 
un ehempel pa e enfoke 
climatico riba eilandstaat 
chikito. Riba invitacion di 
Prome Ministro di Aruba, 


Evelyn Wever-Croes, y 
Ministro di Clima y En- 
ergia, Rob Jetten, repre- 
sentante di diferente pais 
y organisacion ta reuni na 
Aruba. 


Ta trata di representante di 
islanan di e propio region 
di Caribe, pero tambe di 
partidonan relevante eyfo, 
manera eilandstaatnan di 
Pacifico, organisacionnan 
di Nacionnan Uni, institu- 
tonan di conocemento y e 
institucionnan financiero. 


E prome dia di confer- 
encia ta concentra riba e 
transicion di clima y di 
energia den Reino Hulan- 
des. E islanan Caribense 


di Reino ta discuti loke 
ta necesario den termino 
di cooperacion pa logra e 
obhetivonan climatico di 
Paris. E di dos dia di con- 
ferencia tin un orientacion 
internacional; despues, 
un panel amplio di pais 
y organisacion lo discuti 
e accion climatico cu ta 
necesario pa tur isla di 
henter mundo. E di tres 
dia, e participantenan ta 
bishita proyecto di energia 
na Aruba y ta papia cu ho- 
ben tocante e transicion di 
clima y energia riba e isla. 


Durante e cumbre climati- 
co na Sharm el-Sheikh 
(COP27), Hulanda a traha 
pa acelera e transicion 


di clima y energia na e 


eilandstaatnan  chikito, 
manera esun di e parti Ca- 
ribense di Reino. Cu esaki, 
Hulanda a uni su mes na 
e iniciativanan manera 


Local2030 Islands Net- 
work y SIDS Lighthouse 
Initiative. Cu Caribbean 
Climate & Energy Confer- 
ence na Aruba, gabinete 
kier construi riba esaki. 

Tur baby, kleuter, mucha 
y tambe hoben bou 18 afia 
por bira miembro na bib- 
lioteca publico pa explora 
un mundo di storia y in- 
formacion. Miles di buki 
ta warda nan! 

Pa duna un estimulo adi- 
cional na lesamento bou 
mucha y hoben, biblioteca 
ta ofrece nan, un miem- 
brecia gratis na 2023. Es- 
aki pa crea un comunidad 
di lesador mas grandi y un 
comunidad cu ta gosa di 
lesamento y cu ta sigi lesa 
y ta sigui sifia. 

Nos ta yama bon bini na 
tur esnan bou di 18 afia cu 
no ta miembro ainda pa 
haci uso di e oportunidad 
aki pa asina bira miembro 
sin ningun costo. Nos tin 


Ban biblioteca! 
Miembrecia gratis pa tur mucha y 
hoben bou 18 ana 


material na Papiamento, 
Hulandes, Spafio, Ingles 
y un coleccion chikito di 
buki na Frances. Tin algo 
pa tur, di storia y pa tur 
topico y acceso na infor- 
macion online. Hopi mu- 
cha ta bini pa haci uso di 
nos facilidad. Mas y mas 
tambe ta rekeri cu mester 
traha den grupo, esta no 
tin un luga mas ideal cu 
ta biblioteca. Miembro- 
nan tin acceso na E-books 
como tambe Audiobooks 
(Luisterboeken). Si bo tin 
problema cu bista of bo ta 
prefera di scucha e storia 
en bes di lesa, esey tambe 
ta posibel. 

Pa registra como miem- 
bro, por fabor trece un ID 
valido. 

Dia International di Salud Dental 


E dia di awe, 20 Maart, ta pa nos 
pone atenshon riba e estado di 
salud di e boka. 

Mas y mas experto medico ta 
hanja sa e efektonan devastador 
cu problema 

den boka por tin riba e resto di 
curpa. 

Nan ta entre otro: 

1. Problema cardiovascular: 
Infekshon den boka ta causa 
plaque den ader y por hanja atake 
di curason of cerebral cu tur su 
consequensianan. 

2. Problema cu sinus, ceso: 

E infekshon por pasa afecta e si- 
nus y 70% di infekshon cerebral 
tin origin dental. 

3. Problema cu joints: 

E bacterianan ta drenta via e boka 
y causa problema na e joints, cu 
hopi ta duna e nomber artritis. 
Ora kita e infekshon, e dolornan 
den joins ta disaparese pa 80- 
90%. 


4. Parodontitis: 

E weso ta bai perdi y diente ta bai 
hala y tin carni diente doloroso, 
ta sangra y duna mal holor for di 
boka. Esaki tin un link cu tur or- 
gano. 


5. Material usa den boka: Esun 
mas comun conoci cu ta duna 
problema di salud ta e vulling 
shinishi cu tin mercurio. Na Eu- 
ropa no ta usa esaki mas e ultimo 
15 anjanan. Pa cambia nan e den- 
tista mester equipo/material spe- 
cial, dor cu e mercurio tin tambe 
un forma di gas cu ta bin liber ora 
bora saka e vulling. E metal aki 
tin un lista largo di duna prob- 
lema den salud, entre otro drumi 
malo, depression, sinti cansa, pre- 
shon halto etc. 

6. Inflamashon chronico: 
Infekshon na diente of e weso di 
kaak ta un origin di inflamashon 
contino pa 24 ora y ta debelita 


bo systema di defense. Dr di cas 
no por saca afor di unda e infek- 
shon ta bin por ehempel. Por duna 
probema chronico manera artri- 
tis, fibromyalgia, dolor di kabes, 
dolor di lomba, diabetes, burnout 
etc. E concequensianan di inflam- 
shon chronico for di boka riba e 
curpa no ta conoci bao e exper- 
tonan medico y patient ta sufri 
hopi anja y hanja remedy sin cu 
mester y sin solushon. E ta pone 
cu bo curpa su systema di defensa 
no por funciona optimal, entre 
otro pa deal cu cancer. 


E diagnostiko di esaki ta un spe- 
cialidat di practice for advanced 
dentistry. Aki tambe ta hasi uso 
di ozone medico y plasma. 

Ta bon pabo laga un dentista wak 
tur e problemanan aki cu por tin 
efecto rib abo salud, diagnos- 
tika nan y keda bishita dentist 
cada 6 luna y laga saca x-ray cada 


2-3 anja d full e boka y weso. Na 
Practice for advanced dentistry 
tin 4 dentista y un orthodontist 
ta traha y tin amplio experiensia 
cu diagnostika y duna tur e trata- 
mentonan. 

Do it Center y Exito Wow ta uni pa expandi 
nan seleccion di producto na Aruba 


Do it Center tawata den 
negociacion cu Exito Wow 
pa por trece nan produc- 
tonan na Aruba: Aunque 
nan a tin algun conversa- 
cion preliminar, cu ja caba 
a firma pa trese produc- 
tonan di Exito na Aruba, 
aun tin mester di finalisa 
algun negociacion nan pa 
tur esaki keda cla y bira 
realidad. 


Ta importante pa nota cu 
tin Exito, cu ta manera 
Colombia su Walmart, y 
bo tin Exito WOW, cu ta 
manera Colombia su Tar- 
get. 


Exito Wow na Colombia 
ta un mercado di futuro 
cu un inmersion total den 
e cliente. Laurent Zecri, 
Gerente Corporativo di 
Alianza Strategico di 
Grupo Éxito, a informa cu 
esaki ta un forma nobo di 
haci mercado, pero tambe 
cu nan ta ofrese hopi tipo 
di servicio y un parti hopi 
importante ta producto 
fresco 

E productonan di dec- 
oracion di e marca Éxito 
WOW ‘Finlandek’ ta dis- 
ponible internacional- 
mente cu tendencianan di 
ultimo moda. 


Ademas, nan ta conta cu 
calidad excelente y hopi di 
e productonan ta traha pa 
artesano Colombiano. 


Verónica Garcia, Special- 
ist di Alianza Strategico 
di Éxito WOW, ta splica 
cu nan tambe por trece 
na Aruba un propuesta 
innovador di marca, ten- 
densia y textil di hogar. 
Incluso, nan por ofrese 
producto nobo, y e manera 
mas bon pa haci esaki ta 
cu nan mesun marca pro- 
duci na Colombia. 


Frans Ponson, doño y 

CEO di Do it Center y Su- 
per Do it Center, ta infor- 
ma cu nan a cuminsa cu 
un combersacion y nan a 
mira cu no tin ningun Exi- 
to WOW disponibel pafor 
di Colombia actualmente. 


Pues asina negociacion 
nan a cuminsa tambe riba 
e topico aki y e grupo Exi- 
to a otorga Do it Center e 
posibilidad di habri un 
Exito WOW y ta duna full 
cooperacion na e projecto 
aki. 


Do it Center ta pensa cu 
esaki ta algo grandi pa 
Aruba y e posibilidad 
ta aki pa trese un Exito 
WOW Aruba ta uno cu lo 
beneficia pueblo pa e pri- 
jsnan super accesibel. 


Cu un grupo asina grandi 
y fuerte den Latino Ameri- 
ca, Do it Center ta para cla 
y firme pa bin na un acuer- 
do cu e management team 
pa por haci esaki posible. 

Parlamentario Alvin Molina (MEP): 
Carta pa gobierno tocante “food security” 


Mientras cu pueblo ta den necesi- 
dad pa (haya un siguransa cu) por 
gosa di alimento di calidad halto 
na un prijs rasonabel, nos por sin- 


ti cu falta accion di banda di gobi- 
erno riba e topico aki. 

Na luna di maart 2022, net un afia 
pasa, mi a entrega un mocion pi- 


Motie no. 13 


ies MEP-RAIZ 
to d.d.3Imaant 2022, 
(ia 


PARLAMENTO DI ARUBA 


MOCION 


STATEN VAN ARUBA 


Volgnr: T 


OLV g70 


Parlamento di Aruba, den e reunion publico no. 22, ariba fecha di 31 maart 2022, tocante di 
“Ontwerp-landsverordening tot vaststelling van de begrotingen van de ministeries van het Land 
voor het dienstjaar 2022 (19574 201-22, d.d. 22 februari 2022) (ZJ 2021-2022-970) yama 
door di presidente di Parlamento, sr. mr. E.G.A. Vrolijk. 


Considerando cu: 


pandemia di COVID-19 a demostra cu Aruba mas cu nunca mester diversifica su economia: 
un di e pilaman economico cu lo wordo desaroya ta agricultura; 


pa agricultura desaroya na un manera optimal, ta necesario pa organisa esaki riba nivel 
nacional. Esaki pa por percura cu tin suficiente variacion, un calidad saludabel y pa por 
logra food security pa entre otro limita importacion; 


pa por desaroya e pilar economico agricultura Santa Rosa mester bira un departamento di 
mancho cu ta ekipa cu e capital humano, infrastructura y fondonan necesario pa logra esaki. 


Ta dicidi: 


Pa urgi gobierno pa haci un inventarisacion di e situacion actual di Santa Rosa y presenta un 
‘meerjarenplan’ cu mester percura pa Santa Rosa en berdad por checuta optimalmente e 


funcion di autoridad riba e tereno aki. 


Y ta pasa pa orden di dia. 


- Dit onderwerp is wel degelijk van algemeen belang voor Aruba, heeft een 
innovatief aspect wat betreft ons nationaal product en vergt een verandering in 
‘mindset’ van onze overheidsorganisatie en partners. 

- Netals bij toerisme zal ook de slaagkans van deze innovatieve industrie afhangen 
van een veeltal factoren, die de verantwoordelijkheid zijn van verschillende 
bestuursorganen, die vallen onder verschillende ministeries. Het integrale 
karakter van een aanpak op dit onderwerp, alsmede het vorige punt, zijn de 
redenen dat ik deze brief aan u richt, als voorzitter van het kabinet, alsook als 
Minister van algemene zaken, innovatie, overheidsorganisatie en infrastructuur. 


Derhalve richt ik mij tot u met de volgende vragen: 
1. Wat is de stand van zaken met betrekking tot de ontwikkeling/innovatie van een 
economische pilaar in de landbouw? 


2. Welke concrete stappen zijn gezet ter bevordering van deze industrie? Wat zijn 


de resultaten hiervan? 


3. Welke concrete stappen staan in de planning om gezet te worden? Wat is het 
verwachte resultaat van deze stappen? 

4. Welk(-e) ministeries zijn hiermee bezig? 

5. Welk(-e) ministeries zijn aanspreekpunt, kan ik hier direct over benaderen? 

6. Welke overheidsdepartementen zijn inmiddels betrokken in het proces om deze 
innovatie succesvol te maken? Wat was de reactie van deze departementen? Wat 
zal de rol zijn van deze departementen? 

7. Is Nederland als succesvol landbouwland bereid om Aruba te ondersteunen? 
Hoe gaat deze ondersteuning eruitzien? 


Graag zou ondergetekende dat de Minister een schriftelijke beantwoording op zijn 
vragen geeft binnen het vastgestelde termijn conform het Reglement van Orde van de 


Staten van Aruba. 


De Minister President dankend voor haar welwillendheid in deze, verblijft hij inmiddels 


met gevoelens van 


Alvin Molina. 
Parlamentariër fractie MEP. 


eeste hoogachting, 


diendo gobierno pa percura cu e 
industria di agricultura ta wordo 
desaroya. 


Un danki na mi coleganan den 
Parlamento pa aproba e mocion 
unanimamente. Den e mocion mi 
a urgi pa eleva Santa Rosa na un 
nivel cu e por encabesa e indu- 
stria innovativo aki. Kisas mi a 
asumi robes cu “food security” ta 
un tarea y responsabilidad di es- 
nan na cabes di Sector Primario. 


Pensando mas leu, siguridad di 
cuminda por ta un responsabili- 
dad di Salubridad Publico tambe. 
Mirando e “economic spin off” e 
por wordo carga door di Minis- 
terio di Economia. Hecho cu dis- 


ponibilidad di tereno ta primor- 
dial, e topico lo por cay den man 
di Minister di Infrastructura. Sin 
laga afo e importancia di labor y 
ensefiansa pa percura cu nos tin 
suficiente hende educa, preferi- 
bel local, cu por carga e industria 
nobo aki. 

E industria innovativo aki ta 
rekeri un bon colaboracion entre 
varios departamento guberna- 
mental, cu ta resorta bou cartera 
di Minister di Asuntonan Gener- 
al. Pa e motibo aki mi a dirigi un 
carta na Minister President, como 
dirigente di tur Minister, punt- 
rando e.o. cua gobernante (lo) ta 
esun indica pa sinta na cabes di e 
mesa pa logra “food security” pa 
pueblo di Aruba. 

Un escenario cu a pone enfasis riba locual ta di Aruba 
DURANTE E MANIFESTACION CULTURAL A HACI UZO DI E ARTE DI 
VIDEO-MAPPING PA RINDI HONOR NA ARUBA SU BALUARTENAN, 

PAISAHE, SIMBOLONAN Y FLORA Y FAUNA 


Durante e Manifestacion 
Cultural di diabierna ul- 
timo, publico por a admira 
un escenario y tambe e 
toren di Cas di Cultura, 
ilumina cu e arte di video- 
mapping pa rindi honor y 
pone enfasis riba locual 
ta di Aruba. Riba e esce- 
nario di Plaza Betico por 
a mira diferente imagen di 
nos baluartenan, paisahe, 
simbolonan y nos flora y 
fauna cu a trece un dimen- 
sion extra na cada presen- 
tacion di nos artistanan 
local. E proyeccion di e ca- 
ranan di nos baluartenan 
cultural riba escenario 
na momento cu e show y 
canto di homenahe tabata 
tuma luga, tabata impre- 
sionante y a causa emo- 
cion cerca e publico. Riba 
e toren di Cas di Cultura 
por a aprecia e letranan di 
e refrein di nos Himno cu 
a keda proyecta, dunando 
un toke special na e cel- 
ebracion di Dia di Himno 
y Bandera. 


Minister Xiomara Mad- 
uro di Cultura ta gradici 
e team di Comision Cel- 
ebracion Dianan Nacional 
y tambe Elite Productions h 
pa e bunita uzo di e arte di fi » = tà A 
video-mapping, dunando [MS 

Pueblo y specialmente nos 

artistanan un tarima dig- pa g F n Lui U 
no di un celebracion na- 

cional na honor di nos Dia 
di Himno y Bandera. 

Kico ta e benificionan cu SKOA 
ta ofrece? 


Oranjestad, Aruba: Apli- 
cacion pa inscribi bo yiu 
na SKOA a cuminsa pa 
scolnan basis y mavo. Pero 
abo sa kico ta e beneficio- 
nan cu SKOA por ofrece 
bo yiu den su crecemento 
y desaroyo? 


Educacion di Calidad 
SKOA ta enfoca na brinda 
educacion di calidad halto 
na tur su alumnonan. Nos 
tin un curiculo riguroso y 
nos maestronan tin e ex- 
periencia y ta bon cuali- 
fica y ekipa pa dedica na 
e exito academico di cada 
alumno. 


Educacion Multi-Lengual 

Nos ta reconoce e impor- 
tancia di educacion multi- 
lengual y nos ta ofrece 
programanan na Ingles, 
Spafio, Hulandes, y Papia- 
mento den nos curiculo pa 


stimula e desaroyo di nos 
alumnonan. 


Diversidad y Inovacion 

Nos ta ofrece un ambiente 
inclusivo pa tur alumno 
y nos ta enfoca pa uza 
metodonan inovativo di 
ensefiansa pa involucra 
nos alumnonan den nan 
trayecto di educacion 
cuminsando for di kleuter. 


Actividad Extra Curicular 
SKOA ta ofrece un rango 
di actividadnan extra-cu- 
ricular, manera deporte, 
musica, drama y arte cu ta 
wordo duna door di mae- 
stronan profesional. E ac- 
tividadnan aki ta yuda nos 
alumnonan desaroya abi- 
lidadnan nobo y persigui 
nan interesnan creativo. 


Balornan Catolico 
SKOA a wordo funda a 


base di balornan Catolico y 
ta enfoca ariba e desaroyo 
di karakter di cada alum- 
no cu balornan manera 
respet, responsabilidad y 
compasion. 


Alumnonan di SKOA por 
spera di ricibi un educa- 
cion completo cu ta pre- 
para nan pa nan futuro. 


Con pa aplica? 

Bo por aplica bo yiu(nan) 
completamente digital na 
SKOA: 


e Online via nos 
website www.skoa.aw 
o Manda un email 


na aplicacion@skoa.aw 
o Manda un What- 
sApp na (+297) 748 5995 


SKOA tey pa guia tur may- 
or durante e proceso di 
aplicacion. Pa mas infor- 
macion bishita nos website 


nos directo na (#297) 523 


www.skoa.aw por yama 

A www.lottoaruba.com 
Pu Resultado : Sorteo 17 Maart 2023 Anochi 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

LEY CU TA LIMITA UZO 
DI PRODUCTONAN DI 


TABACO 


PROTEHANDO ~ 


SALUD 


PUBLICO 


Ta prohibi pa bende of duna 
productonan di tabaco na 
personanan bou di 21 ana 


SELLO... St 

PRONOSTICO DI TEMPO 


VALIDO TE DIAMARS 21 DI MAART 2023, 18:00 ORA 
TEMPO: 
AWE NOCHI: PARCIALMENTE NUBLA Y GENERALMENTE SECO 


DEN MARDUGA Y MAYAN: PARCIALMENTE NUBLA CU UN AWACERO 


PASAJERO 
TEMPERATURA MAXIMA 31 GRADO CELSIUS 
TEMPERATURA MÎNIMA 25 GRADO CELSIUS 
ÎNDICE DI CALOR (INDICE DE CALOR) DEN Y ROND 
DI ORANAN DI MERDIA: 32 PA 35 GRADO CELSIUS 
ÎNDICE UV: 12 
BAHADA DE SOLO : 6:50 PM 
SUBIDA DI SOLO : 6:43 AM. 
BIENTO: MODERA TE BASTA FUERTE PARA DI DIRECCION 
GENERALMENTE OOST; 
FORSA 4 TE 5 (20 TE 39 KM/ORA, 11 TE 21 NUDO) 
DEN DIA FUERTE TE PONELEMENTED DUE, DEN RAFAGA: 


SITUACION GENERAL DI T PA P ) 24 ORA: 
NO TA SPERA CAMBIONAN GRAN ho 
CU TIN ACTUALMENTE. HUMEDAL 
PRODUCI TEMPORALMENTE 4 
LOCAL. SINEMBARGO, NO TA E 
IMPORTANCIA Y ESTAMOS GEN 
DOMINA. Po 
CONDICIONAN MARITIMO/ ESTADO DI LAMA: 
NA PARTINAN PROTEJE DI COSTA: LEVE, ROND DI 1 PIA. 
NA PARTINAN ZUID: TRANKIL TE MODERA, ENTRE 1 PA 2 PIA. 
NA PARTINAN OOST TE NOORDWEST DI COSTA: 
GENERALMENTE MODERA, ENTRE 5 PA 7 PIA. 
AVISO/ ALERTA: 
UN AVISO PA BOTO CHIKITO TA NA VIGOR PA E PARTINAN 
OOST TE NOORDWEST DI COSTA. 
TA SUGERI OCUPANTENAN DI BOTO CHIKITO PA BAI CU 
CAUTELA NA OTRO PARTINAN RIBA LAMA HABRI. 
ESPECIAL FENOMENONANO: 
NINGÚN 
POTENCIAL DI AWACERO PA PRÓXIMO 24 ORA: 
1 milímetro; LOCALMENTE ESAKI POR TA DIFERENTE. 
REGISTRO DE TEMPERATURA (GRADO CELSIUS) Y 
AWACERO (MM) DEN ULTIMO 24 ORA (8'AM PA 8'AM): 
AEROPUERTO : MAX 32 / MIN 25 / 0.0 MM 
PUNTA OESTE: MAX 31 / MIN 25 / 0.0 MM 
STA ROSA: MAX 32 / MIN 25 / 0.0 MM 
PRONOSTICO DI TEMPO PA PROXIMO 3 DIANAN: 
LEVE TE PARCIALMENTE NUBLA CU UN AWACERO PASAJERO. 
BIENTO LO TA FOR DI DIRECCIONAN OOST Y MODERA TE 


MENTE SECO LO 


BASTA FUERTE, FUERTE TE POSIBLEMENTE DURO DEN RAFAGA; 


TEMPERATURA (GRADO CELSIUS) MAX / MIN LO TA: 32 / 26 
DEPARTAMENTO METEOROLOGICO 
ARUBA DIALUNA 20 DE MAART 2023 17:00 (21:00 UTC) 


NO DRENTA DEN NINGUN 
ORGANISACIONNAN 
SATANICO 


No drenta y no bira miembro 
di nan asambleanan satanico. 


No haci huramentonan na sa- 
tanas. Bijbel ta bisa, Mateo 5: 
33 — 37; “Mescos tambe boso 
a tende cu ta bisa na boso an- 
tepasadonan: Lo bo no hura 
falso, ma lo bo tene bo hura- 
mento den Cara di Senjor. Ma 
AMI ta bisa boso, pa no hura 
pa ningun motibo, ni pa Cie- 
lo, pasobra Cielo ta trono di 
Dios. No hura ni pa tera, pa- 
sobra esaki ta banki di Su pi- 
anan, ni pa Herusalem, paso- 
bra esaki ta e ciudad di e gran 
Rey. Tampoco pa bo cabes, 
pasobra bo no por haci nin- 
gun draachi di bo cabei preto 
ni blanco. Laga bo si ta si y 
bo no ta no. Tur loke bo pone 
acerca ta bini di satanas.” Es- 
nan den organisacion, nan 
ta nenga cu Cristo-Hesus ta 
Senjor y Salbador y nan ta 
bay na nan mes destino riba 
nan mes manera. Bijbel ta 
bisa, Huan 14: 6 ; “Hesus ta 
contesta: AMI ta caminda, 
berdad y bida. 


Ningun hende no ta yega cer- 
ca Tata, sino pa medio di Mi.” 
Esnan den organisacionnan, 
nan ta ignora e Bijbel di Dios. 
Bijbel ta bisa, 2Timotheo 3: 
16 y 17; “Tur loke ta para scir- 
bi den Scritura, a keda inspi- 
ra pa Dios y ta util pa instrui, 
refuta, coregi y pa educa hen- 
de pa husticia, pa un homber 
di Dios sea perfecto, comple- 
tamente prepara pa tur bon 
obra.” Esnan den organisa- 
cion, nan ta adora diferente 
diosnan pagano. Bijbel ta bisa 
den Exodo 34: 14; “No adora 
ningun otro dios, pasobra 
Senjor ta un Dios celoso y E 
no ta tolera ningun otro dios. 
P'esey no cera ningun comb- 


enio cu e habitantenan di e 
paise y.” Den e di Prome Man- 
damento di Dios ta bisa: “Di 
stima y adora bo Senjor y bo 
Dios di henter bo curason, di 
henter bo alma, di henter bo 
sintir, di henter bo ser y mas 
cu tur cos den mundo.” Esnan 
den organisacion, nan ta ne- 
nga di menciona e nomber di 
Hesus den nan asamblea. Bij- 
bel ta bisa den Phillipensenan 
2: 10 y 11; “Pa cu den Nomber 
di Hesus tur rudia lo dobla, di 
habitantenan Celestial, habi- 
tantenan terenal y spiritonan 
infernal y tur lenga lo profesa 
na honor di Dios Tata; Hesu- 
Cristo ta Senjor.” 

Na esnan den organisacion 
cu ta haci pactonan satanico 
y nan ta wordo marca riba 
curpa cu e number 666. Den 
Bijbel ta bisa den Apocalipsis 
14: 9 — 11; “E di tres Angel a 
sclama na boz halto: Kende 
cu adora e bestia y su ima- 
gen y laga pone e marca riba 
su frenta of su man, esun ey 
lo bebe di e binja di Dios Su 
rabia, cu ta prepara puro den 
copa di Su ira y lo e keda tor- 
menta cu candela y zwavel di- 
lanti di Angelnan, Santonan y 
di E Lamchi. Y huma di nan 
tormento ta subi bay halto 
den siglo di siglonan. 


Ni di dia, ni anochi nan no 
tin sosiego na esnan cu ta 
adora e bestia y su imagen y 
kende cu ta acepta e marca 
di su nomber.” Bijbel ta bisa 
den 1 Corinthionan 10: 21 y 
22; “Boso no por bebe for di 
copa di Senjor y tambe for di 
copa di demonionan, boso no 
por participa na mesa di Sen- 
jor y tambe na mesa di demo- 
nionan. Acaso boso kier pro- 
voca Senjor? Bosonan ta mas 
fuerte cun’E? 

PUTOS IMMUEBLES ARTICULOS NEGOGOS SERNAOS EMPLEOS 


mM SOLODIPUEBLO@GMAIL.COM 


585 9500 


Brandweer 

Polis 

Polis Oranjestad 

Polis San Nicolas 

Polis Santa Cruz 

Polis Shaba 

Tiplijn 

Ambulance San Nicolas 
Ambulance Sasaki 
Ambulance Wayaca 
Horacio Oduber Hospital 
Centro Medico San Nic. 
SVB AO Ziekmelding 


Servicio nan 

Elmar storingdienst 

Web storingdienst 

Setar storingdienst 
Digicel 

Reina Beatrix INT Airport 
Serlimar 

Arugas 

Guarda nos costa 


Aurora Funeral Home 
Royal Funeral Home 
Ad Patres Funeral Home 


The Olive trees Funeral Home 


Fundacion 

Rode Kruis 

Fada 

Fundacion Respetami 
Fundacion Guiami 

Muhe den dificultad 
Telefoon pa hubentud 
Centro Kibrahacha 
Stichting Bloedbank 
Mary Joan Fundation 
Koningin Wilhelmina Fonds 
Fundacion pa nos mucha nan 


911 

100 

102 

104 

105 

107 

11141 

584-5050 

582-5573 

582-1234 
527-4000 
524-8833 
527-2782 


523-7147 
525-4600 
117 

145 
524-2424 
584-5080 
585-1198 
913 


588-6699 
586-4444 
584-2299 
582-0000 


582-2219 
583-2999 
582-4433 
587-1677 
583-5400 
131 
588-3131 
587-0002 
588-9999 
582-0412 
583-4247 


Publica serka nos anuncio di fayecimento di bo ser keri. 
Nos tin 2 pakete pa ofrece: 


Pakete 1: Anuncio di tayecimento te dia cu e defunto 
ser dera 
Gradicimento y invitashon pa misa pa 3 dia AH 250,00 


Pakete 2: Anuncio di fayecimento te dia cu e defunto 
ser dera 
Gradicimento y invitashon pa misa pa 3 dia 


Na Canal 27 1x prome cu Noticiero 22 Afl 400,20 


Pa mas informashon por tuma contacto cu oficina na 


555-9500 of na 741-4554 puntra pa 
Jamila Henriquez 


Un dia fructifero carga cu hopi 
bendicion y gracia di Dios 


Abraham a dune pa contesta: "Si nan no ta tende ni di Moises ni 
dje profetanan, hasta si un hende lanta for di morto esey tampoco 
lo no convence nan!” 

(Lucas 16, 31) 


Hesus a conta esaki pa ilustra e posicion y comportacion cu cada 
un di nos por tuma segun nos condicion y posesion den bida. 
Como hende cu placa nos por tin un tendencia di lubida riba esun 
den necesidad y como hende den necesidad nos por tuma e luga di 
victima. Kico Dios ta pidi di nos? Ruman, si bo tin na abundancia 
duna cu amor y ricibi bo pago di Dios y no di hende. Si bo ta den 
necesidad, biba cu fe cu bo lo tin na abundancia despues di e bida 
aki. Percura pa, sea kico ta bo condicion aki na mundo, bo scucha 
y haci loke e Palabra di Dios ta bisa. Biba segun e Palabra y biba 
prepara, pasobra nos no sa e dia cu nos lo bay dilanti di Dios, pero 
si e caminda cu nos lo bay. 


Oracion: Sefior Hesus, yuda mi biba segun Bo santa boluntad. 
Amen. 

Feria Cultural di Colegio Nigel Matthew tabata 


exitoso tur bishitante a disfruta di musica, baile, poesia, 


y cumprando cosnan dushi, souvenir etc. 


Diahuebs for di oranan 
tempran hasta promer 
cu e feria mes a cuminsa 
bishitantenan tabata yega 
pa asina saborea e cos du- 
shinan di Aruba cu tabata 
tin disponibel. 


Ademas de haber mostra- 
do bailamento, cantamen- 
to y poesia. 


Artistanan popular a 
duna un tremendo pre- 
sentacion. Durante e ano- 
chi aki tambe e school a sa 
di duna reconocemento na 
e alumnonan cu a destaca. 


E evento aki tabata pa 
e muchanan di e school 
haya fondo pa asina nan 
bay Hulanda pa un viahe 
di estudio pa asina bishita 
diferente school na Hulan- 
da pa asina nan por scoge 
e school pa nan sigui cu 
nan estudio. 


E evento aki mes tabata 
hopi exitoso direccion di 
e school kier a gradici un 
y tur cu a haci evento aki 
uno exitoso y principal- 
mente e bishitantenan cu 
a bini duna nan sosten. 


| 
MI BUNITA 

Mike de Meza a pasa Ger- 
lien Croes y Rycond Do 
Nascemiento bou di bus 
sin primi brake. Den e re- 
union publico di diahuebs 
dia 16 di maart 2023 ora 
cu ambos parlamentario 
di AVP a drenta sala sin 
informacion total di e 
caso di ex minister Eddie 
Briesen y e contractnan 
firma cu Lee Tofanelli and 
Associates Inc. (LTA) De 
Meza a mustra cu tawata 
un persecucion y cu cor- 
ectamente e no a scoge 
pa forma parti di esey, y 
como minister e tempo ey 
a para e caso di persecu- 
cion. OM su carta, dirigi 
na e tempo ey minister 
Otmar Oduber, a papia 
palabra cla: NO tin base, 
ni por medio di e rapport 
di CAD, ni por medio di 
Ley di comptabilidad pa 
persigui Eddie Briesen. 
OM a hacie duidelijk cu si 
ministernan scoge pa toch 
persigui Eddie Briesen, 
nan no tin un garantia cu 
nan lo gana. Es decir cu no 
ta tin pia pa para riba dje, 
cual e ora De Meza a tuma 
e decision corecto pa para 
e caso den su totalidad y 
haci'e irrevocabel. 


Den entrevistanan e dos 
parlamentarionan Rycond 
y Gerlien a divulga nan 
strategia di fraccion, ‘Nos 
a palabra den fraccion di 
AVP cu durante e reunion 
nos lo enfatisa cu gobi- 
erno no por tene man riba 
cabes di Eddie Briesen y 
cu Briesen mester duna 
cuenta y responsabilisa 
su decisionnan. Sinem- 
bargo De Meza cu a tuma 
e caso over di Otmar Odu- 
ber y cu ta tin tur demas 
documento tawata sa cu 
e strategia ey no por fun- 
ciona y a scoge pa coregi 
su coleganan publica- 


Parlamentario Hendrik Tevreden (MEP): 
Ni AVP, ni De Meza kier scapa Briesen, OM a 
desconseha Gabinete Eman-Il pa sigui cu e caso 


mente. Ta parce cu como 
De Meza a scoge pa papia 
e berdad den e reunion y 
no para cu e strategia di 
fraccion berde, a trece un 
kiebro pisa den AVP. Te 
hasta cu parlamentario 
Do Nascimiento a exigi 
pa De Meza pidi disculpa 
publicamente na dje y na 
su colega Gerlien. Pero, 
disculpa pa kico? Disculpa 
pa papia e berdad? 


E berdad ta cu e contract- 
nan tawata di 2002 bini 
ariba cu Tofanelli caba. E 
benificionan tawata gran- 
di pa pais Aruba. Y con- 
trario na e ponencia cu ta 
prome cu eleccion, esaki a 
tuma lugar un aña prome 
lew di eleccion. Aruba 
tawata ricibi pa evento al- 
rededor di 10 miyon florin 
na entrada y e inversion 
tawata menos di 10 por- 
ciento di esaki. E contract 
aki tawata legitimo, se- 
gun OM e no a viola ley di 
comptabilidad y tampoco 
tawata trata di faboritismo 
politico. P'esey Mike de 
Meza a splica bon cla y den 
detayes cu Briesen tabata 
un victima di persecucion 
politico di minister Otmar 
Oduber. Y cu e carta cu 
gobierno a ricibi di Minis- 
terio Publico a haci'e mas 
bisto ainda cu no ta tin ra- 
son alguno. Si Mepistanan 
defende Mepistanan bo ta 
bisa ta normal, pero pa un 
Avpista defende un min- 
ister di MEP cu ya no ta 
den funcion ta duna bo pa 
kere cu enberdad Briesen 
no tawata robes den e caso 
aki. 


Despues di e reunion na 
varios entrevista De Meza 
a keda enfatisa y para riba 
su punto. Asina De Meza 
mes di un forma ta admi- 
ti cu e falta di prudencia 


di Rycond y Gerlien den 
e caso aki a atacha nan 
credibilidad y di nan par- 
tido. Simplemente paso- 
bra cu nan a drenta sala 
sin ta documenta comple- 
tamente y purba na baila 
riba cabes di Briesen pa 
rasonnan politico y no 
veridico. E ta tristo si pa 
mira cu ambos parlamen- 
tario cu ta hurista, enbes 
di acepta nan eror, busca 
e documentonan cu nan 
tawata falta, lesanan y 
saca un mihor conclusion, 
nan ta keda culpa De Meza 
di a defende Briesen. Y nan 
lider Eman cu tambe a bai 
di acuerdo cu De Meza e 


tempo ey pa para e caso, is 
no where to be found. E ta 
dificil pa kere cu un parti- 
do opositor cu si nan ta tin 
e pruebanan pa por a in- 
crimina un ex minister ta 
scohe pa keda keto, no bay 
casacion, haci e caso ire- 
vocabel y mas ainda stop e 
caso di persecusion contra 
Briesen hasta pa futuro si 
nan ta tin prueba cu e lo 
tawata robes. 


Pesey e conclusion y re- 
alidad ta esaki, AVP y De 
Meza no ta tin ningun in- 
teres pa scapa Briesen, 
ta e carta di Ministerio 
Publico cu a desconseha 


Misa Special na honor di San Hose 
Wardador di Sta. Famia 


Dialuna 20 di maart 2023 7or di anochi tin na Pro Catedral San Francisco 
na Playa un celebracion special na honor di San Hose, Tata wardador di 
Divino Niño Hesus, Esposo di Birgen Maria y patrono y wardador di tur Tata 


na Aruba. 


Pastor Stanislau y comision ta invita tur deboto y pueblo di Aruba pa bin 
celebra y resa hunto pa pidi intercesion y proteccion di San Hose. Pa gradici 
pa tur bendicion y fabornan ricibi di nos San Hose. 


gobierno sigui cu e caso 
tawata vital pa para tur 
cos contra Briesen paso e 
caso no tin base. Bottom 
line ta cu dos hoben po- 
litico mester a wordo para 
durante reunion publico 
pa nan mesun colega, cu 
di un manera masha pisa 
mes a laganan ripara cu 
nan mester ta documenta, 
informa y sin rabia per- 
sonal contra un contrin- 
cante politico. 


Ta netamente e tipo di po- 
litica cu Aruba no ta beni- 
ficia di dje mas den e ep- 
oca aki y mucho menos di 
hobennan den politica. 


D 

Laga tur locual cu ta sperami ta bunita 
Laga tur locual cu mi ta encontra na, caminda ta bunita 
Laga tur locual cu ta rondonami ta bunita 
Laga tur locual mi ta laga atras keda, bunita Y laga esaki nan termina den tur buniteza. 


Susanna Navas-Flanegin 


Carifiosamente yama: “Chanita” 
*06 Januari 1935 - 116 Maart 2023 


Na nomber di su: 
Mayornan den feliz memoria: ‘Francisco y Francelina Flanegin 


Esposo: Candelario “Cornes” Navas 

Su yuinan: 

Š Martina “Chichi” y Mirto Tromp 

Johnny Navas y famia 

Antonio “Tonito” y Yolanda Navas y famia 
Marcelino “Ino” y Luisa Navas y famia 

Benito “Bencho” Navas y Lucina Andrade y famia 


Dennis Navas Su subrino y subrina stima: 


Cristina “Popy Lauwereys y famia 


Nieta mescos cu yui: Thomas Peña y famia 


Susanna Navas 

Annemarie Navas y Ricardo Winterdal y famia 
Su nieto y nieta nan: 

Vaneska Navas y famia 
tJohnrick Navas y yui 

Ana Maria Flanegin y famia 
Patricia Croes y famia 

Roberto Navas 

Maria Dolores Verschoor y famia 
Andres Urcia y famia 

Johana Montenegro y famia 


Su swanan y cuñanan: 

t Hipolito Navas y famia 

t Esteban Navas y famia 

t Querino Navas y famia 

t Veneranda “Jani” Koolman Navas y famia 
Mirto Navas y famia 

t Benito Navas y famia 

Bienvenido Navas y famia 


Su bon bisiñanan: 

Jose y Giovana Tapia y famia 
Eneid Lekhray y famia 

Lupina y Adri Albertsz y famia 


Su bisanieto y nietanan: 
Joella Dania 
Jayvan Dania 


Gionrick Navas Su amiga y amigonan di cas: 
Arnold Jr. Malmberg Monica Hurtado y famia 
Micherlyn Flanegin 


Bernadetta Hamlet y famia 


Pamela Flanegin Glembert Croes y famia 


Jaden Flanegin 
Catherine Matos 
Kyara Stamper 
Valentijn Verschoor 
Leander Urcia 

Su rumannan: 


Tur su subrina y subrinonan, primo y primanan, comper y comer- 
nan cu ta mucho hopi pa menciona. 


Y demas famia: Navas, Flanegin, Florencio, Tromp, Winterdal, 
+Florentina “Fova” Flanegin Hamlet, Malmberg, Dania, Garcia, Mejia, Croes, Matos, Agun- 

Lf, sin : bero, Vidal, Urcia, Verschoor, Hurtado, Montenegro, Aristizabal, 
t Bernardo “Benny” Flanegin y famia Andrade, Angela, Maduro, Lopez, Pefia, Gomez, Thiel, Vrolijk, 


tD ionisio “Nichi” Flanegin y famia Chin-A-Loi, Dabian, Koolman, Figaroa, Boekhoudt, v/d Berg, Kock „er 
Candida “Tanta Can” Peña y famia y Geerman # 


W Nicolaas “Nick” Flanegin y famia 
i odesto “Mansio” Flanegin y famia Su mascotanan stima: Milly y Belly 
ohannes “Boei” Flanegin y famia 
Ta invita pa acto di entiero cual lo tuma lugar diamars 21 di maart 2023, for di 2or pa 4'or di atardi na 
Misa Inmaculada Concepcion na Santa Cruz. 
Oportunidad pa condolencia lo ta dialuna 20 di maart 2023, for di 7'or pa g'or di anochi na Jan 
Flemming 13A. Nos ta pidi disculpa si den nos tristeza nos por a lubida un of mas miembro di famia 
Na misa lo tin un box disponibel pa donacion na Wilhelmina Kankerfonds. i 
Staff y personal di Ad Patres funeral home & Crematorium ta extende nos mas 
sincero condolencia na famia di e fayecida. 

